
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 57 

15 Ιουνίου 2015 


ΠΕΡ ΙΕΧΟΜ ΕΝΑ 

ΚΑΝΟΝΙΣΜΟΙ 

Λειτουργία του Συνοδικού Γραφείου της Ιερός Επαρ¬ 


χιακής Συνόδου της Εκκλησίας Κρήτης. 1 

Κώδικας περί εκκλησιαστικών υπαλλήλων της Εκκλησίας 
Κρήτης. 2 


Κ ΑΝΟΝΙΣΜΟ Ι 

(ΐ) 

ΚΑΝΟΝΙΣΜΟΣ ΥΠ’ ΑΡΙΟΜ. 6/2015 
Λειτουργία του Συνοδικού Γ ραφείου της Ιερός 
Επαρχιακής Συνόδου της Εκκλησίας Κρήτης. 

Η ΙΕΡΑ ΕΠΑΡΧΙΑΚΗ ΣΥΝΟΔΟΣ 
ΤΗΣ ΕΝ ΚΡΗΤΗ ΟΡΘΟΔΟΞΟΥ ΕΚΚΛΗΣΙΑΣ 

Έχουσα υπ’ όψη: 

1. Τους Θείους και Ιερούς Κανόνες. 

2. Τις διατάξεις του Ν. 4149/1961 «Περί καταστατικού 
Νόμου της εν Κρήτη Ορθοδόξου Εκκλησίας και άλλων 
τινών διατάξεων» (Φ.Ε.Κ. 41/Α'/16.3.1961). 

3. Την παρ. 6 του άρθρου 43 του Ν. 3848/2010, (Φ.Ε.Κ. 71/ 
Α719.5.2010). 

4. Την υπ’ αριθμ. 3/26-5-2005 απόφαση της Ιερός Επαρ¬ 
χιακής Συνόδου της Εκκλησίας Κρήτης, με την οποία 
εξονόμασε τον Γραμματέα της, Αρχιγραμματέα της Ιε¬ 
ρός Επαρχιακής Συνόδου της Εκκλησίας Κρήτης. 

5. Τ ις ανάγκες εύρυθμης και σύγχρονης λειτουργίας 
του Συνοδικού Γ ραφείου της. 

6. Την υπ’ αριθμ. 271/14-5-2015 απόφαση της Αγίας και 
Ιερός Συνόδου του Οικουμενικού Πατριαρχείου. 

7. Τις υπ' αριθμ. 9β'/18-12-2014 και 5/8-6-2015 απο¬ 
φάσεις της Ιερός Επαρχιακής Συνόδου της Εκκλησίας 
Κρήτης. 

8. Το γεγονός ότι εκ του παρόντος Κανονισμού δεν 
προκαλείται δαπάνη, η οποία να βαρύνει τον Κρατικό 
Προϋπολογισμό, ψηφίζει: 

Τον υπ’ αριθμ. 6/2015 Κανονισμό ο οποίος έχει ως εξής: 

ΚΑΝΟΝΙΣΜΟΣ ΥΠ’ ΑΡΙΘΜ. 6/2015 

Περί της λειτουργίας του Συνοδικού Γ ραφείου της 
Ιερός Επαρχιακής Συνόδου της Εκκλησίας Κρήτης. 


Άρθρο 1 

Στελέχη Συνοδικού Γ ραφείου 

1. Τα μέλη τα οποία απαρτίζουν το Συνοδικό Γρα¬ 
φείο είναι ο Αρχιγραμματέας, ο Υπογραμματέας και 
ο Κωδικογράφος της Ιερός Επαρχιακής Συνόδου της 
Εκκλησίας Κρήτης. 

2. Η Ιερά Επαρχιακή Σύνοδος της Εκκλησίας Κρήτης 
δύναται να στελεχώσει το Συνοδικό Γ ραφείο και με 
άλλα πρόσωπα, τα οποία θα υποβοηθούν το έργο της. 

3. Η διακονία των παραπάνω προσώπων είναι τιμητική 
και άμισθη. 

Αρθρο 2 

Ορισμός Αρχιγραμματέως, 
Υπογραμματέως και Κωδικογράφου 

1. Ο Αρχιγραμματέας της Ιερός Επαρχιακής Συνόδου 
της Εκκλησίας Κρήτης ορίζεται είτε απευθείας από την 
Ιερά Σύνοδο, σε Συνεδρία Αυτής, με μυστική ψηφοφο¬ 
ρία, είτε μετά από διενέργεια εξετάσεων. Το ίδιο ισχύει 
και για τις θέσεις του Υπογραμματέα και του Κωδικο- 
γράφου, εκτός από τις θέσεις άλλων προσώπων, που 
βοηθούν το έργο του Συνοδικού Γ ραφείου, τα οποία 
ορίζονται απευθείας από την Ιερά Επαρχιακή Σύνοδο 
της Εκκλησίας Κρήτης με απόφασή της. 

2. Σε περίπτωση που η πλήρωση των θέσεων του 
Αρχιγραμματέα, του Υπογραμματέα και του Κωδικο- 
γράφου διενεργηθεί με εξετάσεις, μετά από απόφαση 
της Ιερός Συνόδου, η σχετική διαδικασία καθορίζεται 
από την Ιερά Σύνοδο και ανατίθεται σε τριμελή Συνο¬ 
δική Επιτροπή, αποτελούμενη από τρεις Αρχιερείς της 
Εκκλησίας Κρήτης, οριζόμενους από την Ιερά Σύνοδο. 

3. Η παραπάνω Επιτροπή, η οποία μπορεί να συμπλη¬ 
ρώνεται και από ειδικούς Καθηγητές Ανώτατων Εκπαι¬ 
δευτικών Ιδρυμάτων (Α.Ε.Ι.), καθορίζει τον τύπο και τη 
μορφή των εξετάσεων, τα εξεταζόμενα μαθήματα, την 
εξεταστέα ύλη, ορίζει τα θέματα και επιμελείται για 
όλες τις σχετικές λεπτομέρειες. Ορίζει ημέρα και ώρα 
συνέντευξης των υποψηφίων, με την οποία αξιολογείται 
και βαθμολογείται, με κατεξοχήν εκκλησιολογικά κριτή¬ 
ρια, το εκκλησιαστικό ήθος και φρόνημα και η εν γένει 
διακονία των υποψηφίων. Επίσης, επιμελείται τα της 
ανακοινώσεως και προσκλήσεως των ενδιαφερομένων 
υποψηφίων εκ των αγάμων Κληρικών της Εκκλησίας 
Κρήτης, για τις εξετάσεις, καθώς και όλων των θεμάτων 
τα οποία θα προκύψουν για τη διεξαγωγή τους. 

4. Χρέη Γραμματέα της Επιτροπής αναλαμβάνει Κλη¬ 
ρικός, οριζόμενος από την Ιερά Επαρχιακή Σύνοδο της 
Εκκλησίας Κρήτης, με απόφασή της. 

5. Η εν λόγψ Επιτροπή υποβάλλει στην Ιερά Επαρ¬ 
χιακή Σύνοδο της Εκκλησίας Κρήτης το φάκελλο των 
εξετάσεων με όλα τα έγγραφα, τα αποτελέσματα και 
την αξιολόγηση αυτών καθώς και κάθε άλλο σχετικό 
έγγραφο. 

6. Η Ιερά Επαρχιακή Σύνοδος στη συνέχεια και μετά 
τον έλεγχο της ορθής και νόμιμης διεξαγωγής των 
εξετάσεων, επικυρώνει τα αποτελέσματα αυτών και 
ορίζει τον Αρχιγραμματέα, τον Υπογραμματέα και τον 
Κωδικογράφο. 

Άρθρο 3 

Αρμοδιότητες - Καθήκοντα 

1. Τα μέλη του Συνοδικού Γραφείου και οι προσφέρο- 
ντες υπηρεσίες σε αυτό, έχουν την ευθύνη της γραμμα¬ 
τειακής υποστήριξης και της εν γένει λειτουργίας αυτού, 
κατά τις εντολές και αποφάσεις της Ιεράς Επαρχιακής 
Συνόδου της Εκκλησίας Κρήτης. 

2. Τα μέλη του Συνοδικού Γραφείου οφείλουν να ερ¬ 
γάζονται συστηματικά και με ένθεο ζήλο για τη διεκπε¬ 
ραίωση των αποφάσεων της Ιεράς Επαρχιακής Συνόδου 
της Εκκλησίας Κρήτης και κάθε άλλης εργασίας, υπό 
τις οδηγίες και την επίβλεψη του Σεβασμιωτάτου Προ¬ 
έδρου αυτής. 

3. α) Το Συνοδικό Γ ραφείο λειτουργεί καθημερινά κατά 
τις εργάσιμες ημέρες και ώρες από ώρα 09.30 έως 14.30. 

β) Τα Μέλη του Συνοδικού Γραφείου και κάθε άλλο 
πρόσωπο, που έχει ορισθεί από την Ιερά Σύνοδο να 
προσφέρει υπηρεσίες στο Συνοδικό Γραφείο, απου¬ 
σιάζουν από τα καθήκοντα τους μετά από τη λήψη 
σχετικής άδειας από τον Σεβασμιώτατο Πρόεδρο της 
Ιεράς Συνόδου. 

Αρθρο 4 

Καθήκοντα Αρχιγραμματέως 

Ο Αρχιγραμματέας: 

1. α)Έχει την γενική ευθύνη και εποπτεία του Συ¬ 
νοδικού Γραφείου, φυλάσσει την σφραγίδα της Ιεράς 
Συνόδου, τα κλειδιά του Συνοδικού Γ ραφείου και δια¬ 
χειρίζεται τα οικονομικά. 

β) Η ανάθεση των οικονομικών του Νομικού Προσώπου 
της Εκκλησίας Κρήτης προς τον Αρχιγραμματέα γίνεται 
με απόφαση του Σεβ. Προέδρου της Ιεράς Επαρχια¬ 
κής Συνόδου και υπογράφει κάθε ένταλμα πληρωμής 
ή γραμμάτιο είσπραξης με την ένδειξη «Εντολή Σεβα- 
σμιωτάτου Προέδρου». Επίσης υποβάλλει τον οικονομικό 
προϋπολογισμό και απολογισμό εκάστου έτους δια του 
Σεβασμιωτάτου Προέδρου στην Ιερά Επαρχιακή Σύνοδο 
της Εκκλησίας Κρήτης. 

2. Μετέχει στις συνεδριάσεις της Ιεράς Συνόδου άνευ 
δικαιώματος ψήφου και λόγου κατά την συζήτηση των 
θεμάτων και κρατεί τα Πρακτικά αυτής. 

3. Υποβοηθεί τον Σεβασμιώτατο Πρόεδρο στον κα¬ 
ταρτισμό του καταλόγου των θεμάτων της ημερήσιας 
διατάξεως των συνεδριάσεων της Ιεράς Συνόδου και 
εισηγείται αυτά σε αυτές. 

4. Σε συνεργασία με τον Υπογραμματέα συντάσσει 
τα Πρακτικά των συνεδριάσεων της Ιεράς Συνόδου και 
του Συνοδικού Δικαστηρίου, τα οποία και αναγινώσκει 
κατά την αμέσως επομένη συνεδρίασή της και επιφέρει 
σ’ αυτά τις τυχόν αποφασιζόμενες από την Ιερά Σύνοδο 
συμπληρώσεις ή βελτιώσεις. 


5. Σε συνεργασία με τον Σεβασμιώτατο Πρόεδρο και 
υποβοηθούμενος από τον Υπογραμματέα και τον Κω- 
δικογράφο συντάσσει όλα τα εξερχόμενα έγγραφα της 
Ιεράς Συνόδου. 

6. Εκτελεί χρέη εκπροσώπου του Γραφείο Τύπου της 
Ιεράς Συνόδου. 

7. Είναι υπεύθυνος για την ενημέρωση της ιστοσελί¬ 
δας της Εκκλησίας Κρήτης υποβοηθούμενος από τον 
Κωδικογράφο. 

Αρθρο 5 

Καθήκοντα Υπογραμματέως 

Ο Υπογραμματέας: 

1. Τηρεί το Αρχείο της Ιεράς Συνόδου. 

2. Μετέχει στις συνεδριάσεις της Ιεράς Συνόδου, άνευ 
δικαιώματος ψήφου και λόγου κατά την συζήτηση των 
θεμάτων, και κρατεί τις αναγκαίες για την σύνταξη των 
Πρακτικών αυτής σημειώσεις, τις οποίες θέτει στη συ¬ 
νεχεία στη διάθεση του Αρχιγραμματέως και υποβοηθεί 
αυτόν για την τελική διαμόρφωσή τους. 

3. Αναπληρώνει στα καθήκοντά του τον Αρχιγραμμα- 
τέα, σε περίπτωση αιτιολογημένης απουσίας αυτου από 
τις συνεδριάσεις της Ιεράς Συνόδου. 

3. Συνεπικουρεί τον Αρχιγραμματέα στην σύνταξη των 
εξερχομένων εγγράφων της Ιεράς Συνόδου και μεριμνά 
για την διεκπεραίωση των αποφάσεων αυτής. 

4. Παρέχει κάθε άλλη συνοδική υπηρεσία μετά από 
εντολή του Αρχιγραμματέα. 

Αρθρο 6 

Καθήκοντα Κωδικογράφου 

Ο Κωδικογράφος: 

1. Δεν μετέχει στις συνεδριάσεις της Ιεράς Συνόδου, 
παρά μόνο σε περίπτωση αιτιολογημένης απουσίας του 
Αρχιγραμματέα ή του Υπογραμματέα. 

2. Τηρεί το Πρωτόκολλο των εισερχομένων και εξερ¬ 
χομένων εγγράφων της Ιεράς Συνόδου. 

3. Καταγράφει στον επίσημο Κώδικα τα συντασσόμενα 
από τον Αρχιγραμματέα και εγκρινόμενα από την Ιερά 
Σύνοδο Πρακτικά της Ιεράς Συνόδου και μεριμνά για 
την υπογραφή τους από τους Συνοδικούς Αρχιερείς. 

4. Σε συνεργασία με τον Υπογραμματέα μεριμνά για 
την αρχειοθέτηση των εγγράφων της Ιεράς Συνόδου, 
τον εξοπλισμό και την μηχανοργάνωση του Συνοδικού 
Γ ραφείου, την προμήθεια της γραφικής ύλης κ.α.. 

Αρθρο 7 

Οικονομικοί πόροι Συνοδικού Γ ραφείου - 
Λογιστικά Βιβλία 

1. Το Συνοδικό Γραφείο δεν έχει ίδιους πόρους. Τα 
έσοδά του προέρχονται από ετήσιες τακτικές ή έκτα¬ 
κτες εισφορές της Ιεράς Αρχιεπισκοπής, των Ιερών 
Μητροπόλεων, των Ιερών Μονών, των Ενοριών της 
Εκκλησίας Κρήτης και των Ο.Δ.Μ.Π. της Κρήτης, που 
καθορίζονται με απόφαση της Ιεράς Συνόδου. 

2. Έσοδα, επίσης, μπορεί να προέρχονται από οποια¬ 
δήποτε επιχορήγηση της Ελληνικής Πολιτείας, Οργανι¬ 
σμού, Ιδρύματος ή Φορέα δημοσίου ή ιδιωτικού. 

3. Ο οικονομικός προϋπολογισμός και απολογισμός 
του Συνοδικού Γ ραφείου εγκρίνονται με απόφαση της 
Ιεράς Συνόδου. 

4. Το Συνοδικό Γραφείο τηρεί Βιβλίο Ταμείου Εσό¬ 
δων και Εξόδων του Ν.Π.Δ.Δ. της Εκκλησίας Κρήτης, το 
οποίο θεωρείται, όπως και κάθε άλλο λογιστικό στοιχείο 
(γραμμάτια είσπραξης, εντάλματα πληρωμών κλπ), απο 
τον Σεβασμιώτατο Πρόεδρο της Ιεράς Συνόδου. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


601 


Άρθρο 8 

Τηρούμενα Βιβλία 

Τό Συνοδικό Γραφείο τηρεί τα παρακάτω βιβλία: 

1. Πρωτοκόλλου εισερχομένων και εξερχομένων εγ¬ 
γράφων αλληλογραφίας της Ιερός Συνόδου. Το Πρω¬ 
τόκολλο μπορεί να είναι και σε ηλεκτρονική μορφή. 

2. Πρακτικών της Ιερός Επαρχιακής Συνόδου της Εκκλη¬ 
σίας Κρήτης, στο οποίο καταγράφονται τα Πρακτικά των 
Συνεδριάσεων της Ιερός Συνόδου και υπογράφονται από 
τους Σεβασμιωτάτους Συνοδικούς Αρχιερείς. Τα Πρα¬ 
κτικά μπορεί να είναι και έντυπα, κατόπιν της σχετικής 
ηλεκτρονικής στοιχειοθεσίας, τα οποία επίσης υπογρά¬ 
φονται από τους Σεβασμιωτάτους Συνοδικούς Αρχιερείς. 

3. Μητρώου αποσπάσεως στο εξωτερικό κληρικών της 
Εκκλησίας Κρήτης. 

4. Ταμείου εσόδων καί εξόδων. 

5. Συνοδικών Επιτροπών. 

6. Κανονισμών. 

7. Οποιοδήποτε άλλο βιβλίο κρίνεται απαραίτητο από την 
Ιερά Επαρχιακή Σύνοδο για την εύρυθμη λειτουργία αυτής. 

Αρθρο 9 

Τροποποίηση του Κανονισμού 

Ο παρών Κανονισμός τροποποιείται ύστερα από από¬ 
φαση της Ιερός Επαρχιακής Συνόδου της Εκκλησίας 
Κρήτης. 

Αρθρο 10 

Έναρξη ισχύος του Κανονισμού 

Η ισχύς του παρόντος Κανονισμού, ο οποίος δημοσι¬ 
εύεται και στο επίσημο Δελτίο της Εκκλησίας Κρήτης 
«Απόστολος Τίτος», αρχίζει από την ημέρα της δημοσι- 
εύσεώς του στην Εφημερίδα της Κυβερνήσεως. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Ηράκλειο, 8 Ιουνίου 2015 

Ο Πρόεδρος 
ί Ο Κρήτης ΕΙΡΗΝΑΙΟΣ 

-♦- 

( 2 ) 

ΚΑΝΟΝΙΣΜΟΣ ΥΠ' ΑΡΙΘΜ. 4/2015 
Κώδικας περί εκκλησιαστικών υπαλλήλων 
της Εκκλησίας Κρήτης. 

Η ΙΕΡΑ ΕΠΑΡΧΙΑΚΗ ΣΥΝΟΔΟΣ 
ΤΗΣ ΕΝ ΚΡΗΤΗ ΟΡΘΟΔΟΞΟΥ ΕΚΚΛΗΣΙΑΣ 

Έχουσα υπ’ όψη: 

1. Τους Θείους και Ιερούς Κανόνες. 

2. Τις διατάξεις του Ν. 4149/1961 «Περί καταστατικού 
Νόμου της εν Κρήτη Ορθοδόξου Εκκλησίας και άλλων 
τινών διατάξεων» (Φ.Ε.Κ. 41/ Α716.3.1961). 

3. Την παρ. 6 του άρθρου 43 του Ν. 3848/2010, (Φ.Ε.Κ. 71/ 
Α719.5.2010). 

4. Τον υπ’ αριθμ. 1/2013 Κανονισμό «Περί Εφημερίων και 
Διακόνων» της Ιερός Επαρχιακής Συνόδου της εν Κρήτη 
Ορθοδόξου Εκκλησίας (ΦΕΚ 65/Α712.3.2013). 

5. Τον υπ’ αριθμ. 2/2014 Κανονισμό «Περί συγκρότησης, 
σύγκλησης, λειτουργίας και αρμοδιοτήτων των Μητρο- 
πολιτικών Συμβουλίων της Ιερός Αρχιεπισκοπής και των 
Ιερών Μητροπόλεων της Εκκλησίας της Κρήτης» της 


Ιερός Επαρχιακής Συνόδου της εν Κρήτη Ορθοδόξου 
Εκκλησίας (ΦΕΚ 66/Α712.3.2014). 

6. Την υπ' αριθμ. 271/14-5-2015 απόφαση της Αγίας και 
Ιερός Συνόδου του Οικουμενικού Πατριαρχείου. 

7. Τις υπ' αριθμ. 2/18-12-2014 και 3/8-6-2015 αποφάσεις 
της Ιερός Επαρχιακής Συνόδου της Εκκλησίας Κρήτης. 

8. Το γεγονός ότι εκ του παρόντος Κανονισμού δεν 
προκαλείται δαπάνη, η οποία να βαρύνει τον Κρατικό 
Προϋπολογισμό, ψηφίζει: 

Τον υπ’ αριθμ. 4/2015 Κανονισμό ο οποίος έχει ως εξής: 

ΚΑΝΟΝΙΣΜΟΣ ΥΠ’ ΑΡΙΘΜ. 4/2015 
Κώδικας περί εκκλησιαστικών υπαλλήλων 
της Εκκλησίας Κρήτης 

Αρθρο 1 

Πεδίο εφαρμογής 

α. Με τον παρόντα Κώδικα θεσπίζονται οι κανόνες, οι 
οποίοι διέπουν την υπηρεσιακή κατάσταση των εκκλη¬ 
σιαστικών υπαλλήλων της Εκκλησίας Κρήτης. 

β. Στις διατάξεις του παρόντος Κώδικα υπάγονται όλοι 
οι υπάλληλοι που έχουν οποιαδήποτε σχέση εργασίας 
με τα Νομικά Πρόσωπα Δημοσίου ή Ιδιωτικού Δικαίου 
της Εκκλησίας Κρήτης, της Ιερός Επαρχιακής Συνόδου 
της Εκκλησίας Κρήτης, της Ιερός Αρχιεπισκοπής και των 
Ιερών Μητροπόλεων της Εκκλησίας Κρήτης, των Ιερών 
Μονών, των Ενοριών, των Ο.Δ.Μ.Π. Νομών Ηρακλείου, 
Χανιών, Ρεθύμνης και Λασιθίου, του Κ.Ε.Σ. των Ο.Δ.Μ.Π. 
Κρήτης και κάθε Νομικού Προσώπου Ιδιωτικού Δικαίου, 
της Εκκλησίας Κρήτης, μη κερδοσκοπικού χαρακτήρα. 

γ. Στον παρόντα Κώδικα δεν υπάγονται οι Πρεσβύτε- 
ροι και οι Διάκονοι της Εκκλησίας Κρήτης, οι ιεροψάλ¬ 
τες, οι νεωκόροι, οι ευπρεπιστές και το λοιπό βοηθη¬ 
τικό προσωπικό των Ιερών Μονών και Ενοριών, καθώς 
και το πάσης φύσεως προσωπικό της Εκκλησιαστικής 
Παιδείας. 

Αρθρο 2 

Υπηρεσιακά Συμβούλια 

1. Το οικείο Μητροπολιτικό Συμβούλιο λειτουργεί και 
ως υπηρεσιακό συμβούλιο για τους εκκλησιαστικούς 
υπαλλήλους της Ιεράς Αρχιεπισκοπής και των Ιερών 
Μητροπόλεων της Εκκλησίας Κρήτης. 

2. Τα πολυμελή όργανα διοικήσεως των λοιπών Νο¬ 
μικών Προσώπων της Εκκλησίας Κρήτης, λειτουργούν 
και ως υπηρεσιακά συμβούλια για τους υπαλλήλους που 
υπηρετούν εις αυτά. 

Αρθρο 3 

Προσόντα Διορισμού 

1. Ως εκκλησιαστικοί υπάλληλοι διορίζονται, από τα 
αρμόδια όργανα διοικήσεως των ως άνω νομικών προ¬ 
σώπων της Εκκλησίας Κρήτης, Έλληνες πολίτες ή πο¬ 
λίτες κρατών - μελών της Ευρωπαϊκής Ένωσης. Δύνα- 
νται επίσης να διορισθούν και πολίτες τρίτων χωρών, 
κατόπιν σχετικής αποφάσεως του αρμόδιου διοικητικού 
οργάνου, εγκεκριμένης από την Ιερά Επαρχιακή Σύνοδο 
της Εκκλησίας Κρήτης. 

2. Για να διορισθεί κάποιος ως εκκλησιαστικός υπάλ¬ 
ληλος πρέπει: 

α. Να είναι απαραίτητα Χριστιανός Ορθόδοξος. 

β. Να έχει συμπληρώσει το 18ο έτος της ηλικίας του 
και να μην έχει υπερβεί το 50ο. 

γ. Να έχει εκπληρώσει τις στρατιωτικές του υποχρε¬ 
ώσεις ή να έχει απαλλαγεί νόμιμα από αυτές. 

δ. Να έχει τη σωματική αρτιμέλεια και την υγεία που 
θα του επιτρέπει την εκτέλεση των καθηκόντων της 
αντίστοιχης θέσης, πιστοποιούμενη από τις αρμόδιες 
υγειονομικές επιτροπές, με βάση παραπεμπτικό έγγρα¬ 
φο όπου θα περιγράφονται τα καθήκοντα της θέσης. 

ε. Να μην έχει καταδικασθεί από Εκκλησιαστικό Δικα¬ 
στήριο σε οποιαδήποτε ποινή. 

στ. Να μην έχει καταδικασθεί για κακούργημα και σε 
οποιαδήποτε ποινή για κλοπή, υπεξαίρεσίη (κοινή και 
στην υπηρεσία), απάτη, εκβίαση, πλαστογραφία, απι¬ 
στία δικηγόρου, δωροδοκία, απιστία περί την υπηρεσία, 
κατάχρηση εξουσίας ή θέσεως, παράβαση καθήκοντος, 
συκοφαντική δυσφήμιση, καθώς και για οποιοδήποτε 
έγκλημα περί τη γενετήσια ζωή. Να μην είναι υπόδικος 
που έχει παραπεμφθεί με τελεσίδικο βούλευμα για κα¬ 
κούργημα ή για τα ως άνω πλημμελήματα, έστω και αν 
το αδίκημα έχει παραγραφεί. Να μην έχει, λόγω καταδί¬ 
κης, στερηθεί τα πολιτικά του δικαιώματα. Να μην τελεί 
υπό στερητική ή επικουρική δικαστική συμπαράσταση 
(πλήρη ή μερική). 

ζ. Να μην έχει απολυθεί από θέση δημόσιας υπηρεσίας 
ή Οργανισμού Τοπικής Αυτοδιοίκησης ή άλλου νομικού 
προσώπου του ευρύτερου δημόσιου τομέα ή από άλλο 
εκκλησιαστικό νομικό πρόσωπο, λόγω επιβολής της 
πειθαρχικής ποινής της οριστικής παύσης ή λόγω κα¬ 
ταγγελίας της σύμβασης εργασίας για σπουδαίο λόγο, 
οφειλόμενο σε υπαιτιότητα του εργαζομένου. 

Τα ως άνω τυπικά προσόντα πρέπει να συντρέχουν 
τόσο κατά τη λήξη της προθεσμίας υποβολής αιτήσεων, 
όσο και κατά την ημέρα διορισμού του εκκλησιαστικού 
υπαλλήλου. 

Αρθρο 4 

Διαδικασία επιλογής και διορισμού 
των εκκλησιαστικών υπαλλήλων 

1. Οι εκκλησιαστικοί υπάλληλοι διορίζονται είτε απευ¬ 
θείας, κατόπιν γραπτής εισηγήσεως του Προέδρου του 
εκκλησιαστικού νομικού προσώπου και αποφάσεως του 
οικείου Συμβουλίου, είτε κατόπιν διαγωνισμού, ο οποίος 
διεξάγεται από εξεταστική επιτροπή, η οποία συνιστάται 
επί τούτου με απόφαση του οικείου Συμβουλίου. 

2. Η εξεταστέα ύλη, τα τυπικά και ουσιαστικά προ¬ 
σόντα κατάταξης των υποψηφίων και ο χρόνος διεξα¬ 
γωγής του διαγωνισμού καθορίζονται με απόφαση του 
οικείου Συμβουλίου και δημοσιεύονται τριάντα τουλάχι¬ 
στον ημέρες προ της διενέργειας του διαγωνισμού στο 
επίσημο Δελτίο της Εκκλησίας Κρήτης «Απόστολος Τί¬ 
τος» ή στην ιστοσελίδα της Ιεράς Επαρχιακής Συνόδου 
της Εκκλησίας Κρήτης στο διαδίκτυο, στη διεύθυνση 
νννννν.θΜΙίείαΚπΙίε.αοπι. Περίληψη της πράξης διορισμού 
δημοσιεύεται ωσαύτως, εντός τριάντα ημερών από της 
εκδόσεώς της, στο επίσημο Δελτίο της Εκκλησίας Κρή¬ 
της «Απόστολος Τίτος» ή στην ιστοσελίδα της Ιεράς 
Επαρχιακής Συνόδου της Εκκλησίας Κρήτης στο δια¬ 
δίκτυο, στην παραπάνω διεύθυνση. 

3. Εάν η πλήρωση θέσεως εκκλησιαστικού υπαλλήλου 
με τακτικό υπάλληλο καθίσταται δυσχερής, επιτρέπε¬ 
ται η ανάθεση των σχετικών καθηκόντων σε κληρικό ή 
μοναχό της Εκκλησίας Κρήτης, κατόπιν αιτιολογημένης 
αποφάσεως του οικείου Συμβουλίου και προηγουμένης 
εγκρίσεως του Αρχιερέα εις την Ιερά Μητρόπολη του 


οποίου υπηρετεί ο ως άνω κληρικός ή μοναχός. Για 
την εκτέλεση των ως άνω καθηκόντων καταβάλλεται 
μηνιαία αποζημίωση, το ύψος της οποίας καθορίζεται 
με σχετική απόφαση του οικείου Συμβουλίου. Οι εκκλη¬ 
σιαστικοί υπάλληλοι της κατηγορίας αυτής δύνανται 
να απολυθούν για τους λόγους που απολύονται και οι 
τακτικοί εκκλησιαστικοί υπάλληλοι, καθώς επίσης και 
εάν κοινοποιηθεί προς το εκκλησιαστικό νομικό πρό¬ 
σωπο πράξη του οικείου Αρχιρέως, με την οποία τούτοι 
εντέλλονται να επιστρέφουν στη Μονή της μετάνοιας 
τους ή στην Ενορία τους, προκειμένου να ασκήσουν 
καθήκοντα τα οποία θα καθιστούν αδύνατη την πα¬ 
ράλληλη άσκηση των υπαλληλικών τους καθηκόντων. 

4. α. Ο όρκος του εκκλησιαστικού υπαλλήλου δίδε¬ 
ται ενώπιον του οργάνου που έχει εκδώσει την πράξη 
διορισμού. 

β. Ο όρκος του λαϊκού εκκλησιαστικού υπαλλήλου 
έχει ως εξής: «Ορκίζομαι να φυλάττω πίστη εις την 
πατρίδα, υπακοή εις το Σύνταγμα και τους νόμους του 
Ελληνικού Κράτους, αφοσίωση εις την Ορθόδοξη Ανα¬ 
τολική Εκκλησία του Χριστού και να εκπληρώνω τιμίως 
και ευσυνειδήτως τα καθήκοντα μου.» 

γ. Ο κληρικός εκκλησιαστικός υπάλληλος, αντί όρκου, 
δίδει διαβεβαίωση στην ιερωσύνη του με το ακόλουθο 
περιεχόμενο: «Διαβεβαιώ εις την ιερωσύνη μου ότι θα 
φυλάττω πίστη εις την πατρίδα, υπακοή εις το Σύνταγμα 
και τους νόμους του Ελληνικού Κράτους, αφοσίωση εις 
την Ορθόδοξη Ανατολική Εκκλησία του Χριστού και ότι 
θα εκπληρώνω τιμίως και ευσυνειδήτως τα καθήκοντα 
μου.» 

δ. Ο αλλοδαπός, λαϊκός ή κληρικός εκκλησιαστικός 
υπάλληλος, δίδει όρκο ή διαβεβαίωση με το ακόλουθο 
περιεχόμενο: «Ορκίζομαι (ή διαβεβαιώ εις την ιερωσύνη 
μου) ότι θα φυλάττω πίστη εις την Ελλάδα, υπακοή εις 
το Σύνταγμα και τους νόμους του Ελληνικού Κράτους, 
αφοσίωση εις την Ορθόδοξη Ανατολική Εκκλησία του 
Χριστού και ότι θα εκπληρώνω τιμίως και ευσυνειδήτως 
τα καθήκοντα μου.» 

ε. Η ορκωμοσία βεβαιώνεται με πρακτικό που χρο¬ 
νολογείται και υπογράφεται από το όργανο, ενώπιον 
του οποίου δόθηκε ο όρκος ή η διαβεβαίωση, και από 
τον ορκισθέντα εκκλησιαστικό υπάλληλο. 

5. Οι εκκλησιαστικοί υπάλληλοι που διορίζονται σε 
οργανικές θέσεις, διανύουν δύο έτη δοκιμαστικής υπη¬ 
ρεσίας κατά τη διάρκεια της οποίας απολύονται για 
λόγους που ανάγονται στην υπηρεσία τους, μετά από 
απόφαση του οικείου υπηρεσιακού συμβουλίου. 

Αρθρο 5 

Ατομικός φάκελος του εκκλησιαστικού υπαλλήλου 

1. Ο ατομικός φάκελος συγκροτείται μετά το διορισμό 
του εκκλησιαστικού υπαλλήλου και περιλαμβάνει όλα 
τα στοιχεία τα οποία προσδιορίζουν την ατομική, οικο¬ 
γενειακή, περιουσιακή και υπηρεσιακή του κατάσταση. 

Ειδικότερα, ο ατομικός φάκελος περιλαμβάνει: 

α) Τα στοιχεία ταυτότητας του υπαλλήλου, τα στοι¬ 
χεία της συζύγου και των τέκνων του, καθώς και δήλωση 
της περιουσιακής του κατάστασης. Τα στοιχεία αυτά 
γνωστοποιούνται από τον υπάλληλο με υπεύθυνη δήλω¬ 
ση που υποβάλλει στην υπηρεσία του κατά το διορισμό 
του. Με τον ίδιο τρόπο δηλώνεται υποχρεωτικά κάθε 
ουσιώδης μεταβολή των στοιχείων αυτών. 

β) Τους τίτλους σπουδών ή άλλα τυπικά προσόντα. 

γ) Αποφάσεις, έγγραφα ή άλλα στοιχεία που αναφέ- 
ρονται στην υπηρεσιακή γενικά κατάσταση και δρα¬ 
στηριότητα του εκκλησιαστικού υπαλλήλου, στα οποία 
συμπεριλαμβάνονται και οι εκθέσεις αξιολόγησης των 
ουσιαστικών προσόντων. 

δ) Κάθε άλλο στοιχείο που ο εκκλησιαστικός υπάλ¬ 
ληλος καταθέτει ο ίδιος στην υπηρεσία του ζητώντας 
να συμπεριληφθεί στον ατομικό του φάκελο, εφόσον 
σχετίζεται με τα υπηρεσιακά του καθήκοντα και είναι 
πρόσφορο για την αξιολόγηση του. 

2. Κάθε υπάλληλος δικαιούται να λάβει γνώση του 
ατομικού φακέλου του. 

3. Η αρμόδια υπηρεσία προσωπικού υποχρεούται να 
τηρεί, να φυλάσσει και να ενημερώνει τον ατομικό φά¬ 
κελο του εκκλησιαστικού υπαλλήλου, σύμφωνα με τις 
διατάξεις των προηγούμενων παραγράφων. 

4. Ο ατομικός φάκελος του εκκλησιαστικού υπαλλήλου 
τίθεται υπόψη του υπηρεσιακού συμβουλίου, καθώς και 
κάθε άλλου οργάνου που είναι αρμόδιο για τη διενέρ¬ 
γεια υπηρεσιακών κρίσεων και αξιολογήσεων. 

Άρθρο 6 

Καθήκοντα και υποχρεώσεις 
του εκκλησιαστικού υπαλλήλου 

1. Ο εκκλησιαστικός υπάλληλος οφείλει να εκτελεί 
ευόρκως τις αποφάσεις του νομικού προσώπου της 
Εκκλησίας Κρήτης στο οποίο υπηρετεί. Οφείλει να συ- 
μπεριφέρεται με σεβασμό και εκκλησιαστικό ήθος προς 
όλους, εντός και εκτός της υπηρεσίας του. 

2. Ο εκκλησιαστικός υπάλληλος είναι υπεύθυνος για 
την εκτέλεση των καθηκόντων του και για τη νομιμό¬ 
τητα των υπηρεσιακών του ενεργειών. 

3. Ο εκκλησιαστικός υπάλληλος οφείλει να υπακούει 
στις εντολές των προϊσταμένων του. Οταν όμως εκτελεί 
εντολή την οποία θεωρεί παράνομη, οφείλει, πριν την 
εκτέλεση, να αναφέρει εγγράφως την αντίθετη γνώμη 
του προς το διοικούν το νομικό πρόσωπο όργανο και 
να εκτελέσει την εντολή χωρίς υπαίτια καθυστέρηση. 

4. Ο εκκλησιαστικός υπάλληλος εκτελεί τα καθήκο¬ 
ντα του κλάδου ή της ειδικότητάς του. Σε περιπτώσεις 
υπηρεσιακής ανάγκης, η οποία δεν μπορεί να καλυφθεί 
με άλλον τρόπο, επιτρέπεται να ανατίθενται στον υπάλ¬ 
ληλο καθήκοντα άλλου κλάδου ή ειδικότητας. 

5. α. Ο εκκλησιαστικός υπάλληλος οφείλει να παρέχει 
την εργασία του κατά το ωράριο που καθορίζεται από 
τον προϊστάμενό του, σύμφωνα με την ειδικότητά του 
και της ανάγκες της υπηρεσίας του. 

β. Εφόσον έκτακτες και εξαιρετικές υπηρεσιακές ανά¬ 
γκες το επιβάλλουν, ο εκκλησιαστικός υπάλληλος οφεί¬ 
λει να εργαστεί και πέραν του καθορισμένου ωραρίου 
του. Στην περίπτωση αυτή καταβάλλεται στον υπάλ¬ 
ληλο αποζημίωση σύμφωνα με τις ισχύουσες διατάξεις. 

γ. Εκκλησιαστικοί υπάλληλοι, των οποίων η ειδικότη¬ 
τα απαιτεί απασχόληση και σε μη εργάσιμες ημέρες ή 
πέραν του ωραρίου (π.χ. οδηγοί Αρχιερέων), δικαιούνται 
την χορήγηση ισόχρονης ημερήσιας ανάπαυσης, εντός 
των επόμενων πέντε εργασίμων ημερών. 

6. Ο εκκλησιαστικός υπάλληλος οφείλει να τηρεί εχε¬ 
μύθεια για τα θέματα και τις πληροφορίες των οποίων 
λαμβάνει γνώση κατά την εκτέλεση των καθηκόντων 
του ή επ’ ευκαιρία αυτών. 

7. Ο εκκλησιαστικός υπάλληλος υποχρεούται να δηλώ¬ 
σει εγγράφως, κατά το διορισμό του, την περιουσιακή 
κατάσταση του ίδιου, της συζύγου και των παιδιών του, 


εφόσον είναι προστατευόμενα μέλη της οικογένειάς 
του, καθώς και κάθε μεταγενέστερη ουσιώδη μεταβολή 
της. Οποιαδήποτε αγορά κινητών σημαντικής αξίας ή 
ακινήτων, από τον εκκλησιαστικό υπάλληλο ή τα πρό¬ 
σωπα του πρώτου εδαφίου, αιτιολογείται υποχρεωτικά 
με την υποβαλλόμενη δήλωση. Κάθε τρία χρόνια το 
αρμόδιο νομικό πρόσωπο στο οποίο υπηρετεί ο εκκλη¬ 
σιαστικός υπάλληλος υποχρεούται να ζητεί από τους 
υπαλλήλους του να υποβάλουν υπεύθυνη δήλωση για 
την ουσιώδη μεταβολή ή μη της περιουσιακής κατά¬ 
στασης των ιδίων και των μελών της οικογένειάς τους, 
κατά τα ανωτέρω. Αν η μεταβολή της περιουσιακής 
κατάστασης του εκκλησιαστικού υπαλλήλου είναι δυσα¬ 
νάλογη προς τις αποδοχές και την εν γένει οικονομική 
του κατάσταση, η αρμόδια υπηρεσία υποχρεούται να 
ενεργήσει έρευνα για την προέλευση των πόρων του 
εκκλησιαστικού υπαλλήλου. Αν μετά την έρευνα αυτή 
προκύψουν σοβαρές ενδείξεις ότι ο υπάλληλος απέκτη¬ 
σε τους πόρους αυτούς κατά τρόπο που συνιστά ποινικό 
αδίκημα ή πειθαρχικό παράπτωμα, το αρμόδιο υπηρε¬ 
σιακό συμβούλιο προβαίνει στις απαραίτητες ενέργειες 
για την ποινική ή πειθαρχική δίωξη αυτού. 

8. Ο εκκλησιαστικός υπάλληλος δεν δύναται να επιλη- 
φθεί, ατομικά ή ως μέλος συλλογικού οργάνου, υπηρεσι¬ 
ακών ζητημάτων για τα οποία έχει πρόδηλο συμφέρον 
ή που αφορούν συγγενή εξ αίματος ή εξ αγχιστείας 
έως τρίτου βαθμού. 

9. Ο εκκλησιαστικός υπάλληλος δεν μπορεί να ασκεί 
ιδιωτικό έργο επ' αμοιβή, εκτός και αν λάβει ειδική προς 
τούτο άδεια από το όργανο διοίκησης του νομικού προ¬ 
σώπου στο οποίο υπηρετεί και εφόσον το έργο τούτο 
δεν αντίκειται στα καθήκοντα της θέσης όπου υπηρετεί. 
Επίσης, ο εκκλησιαστικός υπάλληλος δεν μπορεί να 
ασκεί εμπορία ή να μετέχει σε οποιαδήποτε εμπορική 
εταιρεία προσωπική, περιορισμένης ευθύνης ή κοινο¬ 
πραξία ή να είναι διευθύνων ή εντεταλμένος σύμβου¬ 
λος ανώνυμης εταιρείας ή διαχειριστής οποιοσδήποτε 
εμπορικής εταιρείας. Ο εκκλησιαστικός υπάλληλος δεν 
μπορεί να διορισθεί σε άλλη θέση δημόσιας υπηρε¬ 
σίας ή Οργανισμού Τοπικής Αυτοδιοίκησης ή άλλου 
νομικού προσώπου δημοσίου δικαίου. Εκκλησιαστικός 
υπάλληλος ο οποίος διορίζεται σε δεύτερη θέση και 
αποδέχεται το διορισμό του, θεωρείται ότι παραιτείται 
αυτοδίκαια από την πρώτη θέση. 

10. Κάθε εκκλησιαστικός υπάλληλος, ο οποίος εισπρά- 
τει ή διαχειρίζεται χρήματα ή την περιουσία εκκλησι¬ 
αστικού νομικού προσώπου, καθίσταται υπόλογος και 
υπόκειται σε διαχειριστικό έλεγχο και λογοδοσία ως 
προς την διαχειριστική του ευθύνη. 

Άρθρο 7 
Αστική ευθύνη 

1. Ο εκκλησιαστικός υπάλληλος ευθύνεται έναντι του 
εκκλησιαστικού νομικού προσώπου στο οποίο υπηρετεί 
για κάθε ζημία την οποία προξένησε σε αυτό από δόλο 
ή βαρεία αμέλεια κατά την εκτέλεση των καθηκόντων 
του. Ο εκκλησιαστικός υπάλληλος ευθύνεται επίσης για 
την αποζημίωση την οποία κατέβαλε το εκκλησιαστικό 
νομικό πρόσωπο σε τρίτους για παράνομες πράξεις ή 
παραλείψεις του κατά την εκτέλεση των καθηκόντων 
του, εφόσον οφείλονται σε δόλο ή βαρεία αμέλεια. Ο 
εκκλησιαστικός υπάλληλος δεν ευθύνεται έναντι τρίτων 
για τις ανωτέρω πράξεις ή παραλείψεις του. 



604 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2. Αν περισσότεροι εκκλησιαστικοί υπάλληλοι προξέ¬ 
νησαν από κοινού ζημία σε εκκλησιαστικό νομικό πρό¬ 
σωπο, ευθύνονται αδιαιρέτως και εις ολόκληρον κατά 
τις διατάξεις του Αστικού Δικαίου. 

3. Η αξίωση του εκκλησιαστικού νομικού προσώπου 
κατά υπαλλήλων του για αποζημίωση παραγράφεται 
σε πέντε έτη. Η προθεσμία παραγραφής αρχίζει αφέ¬ 
του το αρμόδιο όργανο για την υποβολή της αίτησης 
καταλογισμού έλαβε γνώση της ζημίας. 

Άρθρο 8 

Τοποθέτηση και υπηρεσιακή κατάσταση 
του εκκλησιαστικού υπαλλήλου 

1. Ο εκκλησιαστικός υπάλληλος τοποθετείται, μετά 
τον διορισμό και την ορκωμοσία του, στην θέση για 
την οποία προσελήφθη, με απόφαση του διοικούντος 
το εκκλησιαστικό νομικό πρόσωπο οργάνου. 

2. Μετακίνηση του εκκλησιαστικού υπαλλήλου σε άλλη 
θέση, αντίστοιχης βαθμίδας, του ίδιου νομικού προσώ¬ 
που, πραγματοποιείται με απόφαση του διοικούντος το 
εκκλησιαστικό νομικό πρόσωπο οργάνου. 

3. Απόσπαση του εκκλησιαστικού υπαλλήλου, σε θέση 
αντίστοιχης βαθμίδας άλλου εκκλησιαστικού νομικού 
προσώπου της Εκκλησίας Κρήτης επιτρέπεται μόνο για 
λόγους σοβαρής υπηρεσιακής ανάγκης, κατόπιν σχετι¬ 
κής απόφασης των οργάνων διοικήσεως των οικείων 
εκκλησιαστικών νομικών προσώπων. Ο εκκλησιαστικός 
υπάλληλος δικαιούται να αιτηθεί την απόσπασή του 
και για σοβαρούς προσωπικούς λόγους, εφόσον όμως 
οι υπηρεσιακές ανάγκες το επιτρέπουν. Η διάρκεια της 
απόσπασης δεν δύναται να υπερβαίνει συνολικά τα δύο 
έτη, ενώ δύναται, με αίτηση του εκκλησιαστικού υπαλ¬ 
λήλου, να παραταθεί για ένα ακόμη έτος. Ο υπάλληλος 
επιστρέφει αυτοδικαίως στην θέση του, μετά το πέρας 
της περιόδου της απόσπασης. Μετά την συμπλήρωση 
τριετούς απόσπασης σε οποιαδήποτε θέση, συνεχώς ή 
διεκεκομμένως, δεν επιτρέπεται η εκ νέου απόσπαση 
του εκκλησιαστικού υπαλλήλου, πριν την πάροδο τριε¬ 
τίας από τη λήξη της τελευταίας απόσπασης. 

Με πράξη του οικείου Αρχιερέως, απόφαση του Μη- 
τροπολιτικού Συμβουλίου και έγκριση της Ιεράς Επαρ¬ 
χιακής Συνόδου της Εκκλησίας Κρήτης, δύναται να δια¬ 
τίθενται εκκλησιαστικοί υπάλληλοι, λαϊκοί, και κληρικοί, 
στην Πατριαρχική Ανωτάτη Εκκλησιαστική Ακαδημία 
Κρήτης, στην Πατριαρχική Εκκλησιαστική Σχολή Κρήτης, 
στην Ορθόδοξο Ακαδημία Κρήτης, καθώς και σε άλλους 
εκκλησιαστικούς οργανισμούς, Ν.Π.Ι.Δ. μη κερδοσκοπικού 
χαρακτήρα, που ευρίσκονται στα όρια της κανονικής 
δικαιοδοσίας της Εκκλησίας Κρήτης, για την εξυπηρέ¬ 
τηση των αναγκών τους. 

4. Μετάταξη του εκκλησιαστικού υπαλλήλου, σε θέση 
αντίστοιχης βαθμίδας άλλου εκκλησιαστικού νομικού 
προσώπου της Εκκλησίας Κρήτης, δημόσιου ή ιδιωτι¬ 
κού δικαίου μη κερδοσκοπικού χαρακτήρα, επιτρέπε¬ 
ται κατόπιν αιτήσεως του υπαλλήλου, με την έκδοση 
σχετικής απόφασης του διοικούντος το εκκλησιαστικό 
νομικό πρόσωπο οργάνου και σύμφωνης γνώμης του 
αρμόδιου υπηρεσιακού συμβουλίου, εφόσον κριθεί ότι η 
μετάταξη δεν θα διαταράξει ουσιωδώς την λειτουργία 
του εκκλησιαστικού νομικού προσώπου από το οποίο 
θα μεταταγεί ο υπάλληλος. Δεν επιτρέπεται μετάταξη 
εκκλησιαστικού υπαλλήλου προ της συμπληρώσεως 
τριών ετών από του διορισμού του. 


5. Ο εκκλησιαστικός υπάλληλος δεν δικαιούται να 
υποβάλει αίτηση απόσπασης ή μετάθεσής του προς 
τους φορείς της Γενικής Κυβέρνησης ή προς Ν.Π.Δ.Δ. 
ή Ν.Π.Ι.Δ. του ευρύτερου δημόσιου τομέα ή προς τους 
Οργανισμούς Τοπικής Αυτοδιοίκησης ή προς εκκλησι¬ 
αστικά νομικά πρόσωπα ευρισκόμενα εκτός της κανο¬ 
νικής δικαιοδοσίας της Εκκλησίας Κρήτης. 

Αρθρο 9 

Δικαίωμα σε μισθό 

1. Ο εκκλησιαστικός υπάλληλος έχει δικαίωμα σε μισθό. 

2. Οι κάθε είδους πρόσθετες αποδοχές ή απολαβές 
των εκκλησιαστικών υπαλλήλων δεν μπορεί να είναι 
κατά μήνα ανώτερες από το σύνολο των αποδοχών της 
οργανικής τους θέσης. 

3. Η αξίωση του υπαλλήλου για το μισθό αρχίζει από 
την ημερομηνία ανάληψης υπηρεσίας. 

4. Η αξίωση του εκκλησιαστικού υπαλλήλου για μισθό 
παύει με τη λύση της υπαλληλικής σχέσης. 

5. Δεν οφείλεται μισθός όταν ο εκκλησιαστικός υπάλ¬ 
ληλος από υπαιτιότητά του δεν παρέσχε υπηρεσία κα¬ 
θόλου ή εν μέρει. Η περικοπή του μισθού στις περιπτώ¬ 
σεις αυτές ενεργείται με πράξη του αρμόδιου για την 
εκκαθάριση και πληρωμή των δαπανών οργάνου, το 
οποίο οφείλει να ειδοποιήσει ο προϊστάμενος του εκ¬ 
κλησιαστικού νομικού προσώπου στο οποίο υπηρετεί ο 
υπάλληλος. Κατά της πράξης αυτής, η οποία κοινοποιεί¬ 
ται με απόδειξη στον υπάλληλο, επιτρέπεται προσφυγή 
στο υπηρεσιακό συμβούλιο μέσα σε δέκα ημέρες από 
την κοινοποίηση. Η άσκηση της προσφυγής δεν έχει 
ανασταλτικό αποτέλεσμα. Το υπηρεσιακό συμβούλιο 
αποφαίνεται οριστικώς. 

6. Σε περίπτωση κινήσεως της διαδικασίας απολύσεως 
του υπαλλήλου λόγω ανίατης ασθένειας, καταβάλλεται 
ο μισθός ενέργειας ή διαθεσιμότητας ως τη λύση της 
υπαλληλικής σχέσης, όχι όμως πέρα από έξι μήνες από 
τη λήξη της αναρρωτικής άδειας ή της διαθεσιμότητας. 

Αρθρο 10 
Δικαίωμα άδειας 

Α. Δικαίωμα κανονικής άδειας 

1. Οι εκκλησιαστικοί υπάλληλοι δικαιούνται κανονική 
άδεια με αποδοχές, δύο μήνες μετά το διορισμό τους. Η 
άδεια που δικαιούνται να λάβουν οι υπάλληλοι ορίζεται 
σε δύο ημέρες για κάθε μήνα υπηρεσίας και δεν μπορεί 
να υπερβεί συνολικά τον αριθμό των ημερών κανονικής 
άδειας που δικαιούνται με τη συμπλήρωση ενός έτους 
πραγματικής υπηρεσίας. 

2. Οι εκκλησιαστικοί υπάλληλοι, μετά τη συμπλήρωση 
ενός έτους πραγματικής υπηρεσίας, δικαιούνται κα¬ 
νονική άδεια απουσίας με αποδοχές, η διάρκεια της 
οποίας ορίζεται σε είκοσι εργάσιμες ημέρες αν ακο¬ 
λουθούν εβδομάδα πέντε εργασίμων ημερών και είκοσι 
τέσσερις εργάσιμες ημέρες αν ακολουθούν εβδομάδα 
έξι εργασίμων ημερών. Ο χρόνος της κανονικής άδειας 
επαυξάνεται κατά μία εργάσιμη ημέρα για κάθε έτος 
απασχόλησης και μέχρι τη συμπλήρωση του ανώτατου 
ορίου των είκοσι πέντε ή τριάντα εργασίμων ημερών 
προκειμένου για πενθήμερη ή εξαήμερη εβδομάδα ερ¬ 
γασίας, αντίστοιχα. 

3. Οι εκκλησιαστικοί υπάλληλοι με σχέση εργασίας 
ιδιωτικού δικαίου δικαιούνται την άδεια που προβλέπε- 
ται από την εκάστοτε ισχύουσα εργατική νομοθεσία. 

4. Σε όλως εξαιρετικές περιπτώσεις και λόγω εκτά¬ 
κτων υπηρεσιακών αναγκών, ο διοικών το εκκλησιαστικό 
νομικό πρόσωπο δικαιούται να αρνηθεί την χορήγηση ή 
να ανακαλέσει την χορηγηθείσα κανονική άδεια. 

Β. Δικαίωμα ειδικής άδειας 

1. Οι εκκλησιαστικοί υπάλληλοι έχουν δικαίωμα άδειας 
απουσίας με αποδοχές πέντε εργασίμων ημερών σε 
περίπτωση γάμου και τριών εργασίμων ημερών σε περί¬ 
πτωση θανάτου συζύγου τους ή και συγγενούς έως και 
β’ βαθμού. Επίσης δικαιούνται, κατόπιν τεκμηριωμένης 
αίτησής τους, ειδική άδεια με αποδοχές διάρκειας μίας 
έως τριών ημερών κατά περίπτωση, για την άσκηση 
του εκλογικού δικαιώματος ή για τη συμμετοχή σε δίκη 
ενώπιον οποιουδήποτε δικαστηρίου. 

2. Στον πατέρα υπάλληλο χορηγείται άδεια δύο ημε¬ 
ρών σε περίπτωση γέννησης τέκνου. Η άδεια αυτή χο¬ 
ρηγείται και στην περίπτωση υιοθεσίας. 

3. Επιτρέπεται η χορήγηση στον εκκλησιαστικό υπάλ¬ 
ληλο, μετά από αίτηση του, άδειας χωρίς αποδοχές, 
εφόσον οι ανάγκες της υπηρεσίας το επιτρέπουν. Η 
άδεια αυτή δεν μπορεί να υπερβεί τον ένα μήνα εντός 
του ίδιου ημερολογιακού έτους. 

4. Στους εκκλησιαστικούς υπαλλήλους επιτρέπεται η 
χορήγηση άδειας χωρίς αποδοχές συνολικής διάρκειας 
έως ενός έτους, ύστερα από αίτηση τους και γνώμη 
του υπηρεσιακού συμβουλίου, για σοβαρούς ιδιωτικούς 
λόγους, εφόσον οι υπηρεσιακές ανάγκες το επιτρέπουν. 

5. Στις εκκλησιαστικές υπαλλήλους οι οποίες κυοφο¬ 
ρούν, χορηγείται άδεια μητρότητας με πλήρεις αποδο¬ 
χές δύο μήνες πριν και τρεις μήνες μετά τον τοκετό. Σε 
περίπτωση απόκτησης τέκνου πέραν του τρίτου, η μετά 
τον τοκετό άδεια προσαυξάνεται κάθε φορά κατά δύο 
μήνες. Η άδεια λόγω κυοφορίας χορηγείται ύστερα από 
βεβαίωση του θεράποντος ιατρού για τον πιθανολογού¬ 
μενο χρόνο τοκετού. Όταν ο τοκετός πραγματοποιείται 
σε χρόνο μεταγενέστερο από αυτόν που είχε πιθανολο¬ 
γηθεί αρχικά, η άδεια που είχε χορηγηθεί, παρατείνεται 
μέχρι την πραγματική ημερομηνία του τοκετού, χωρίς 
αυτή η παράταση να συνεπάγεται αντίστοιχη μείωση 
του χρόνου της άδειας που χορηγείται μετά τον τοκετό. 
Όταν ο τοκετός πραγματοποιηθεί σε χρόνο προγενέ¬ 
στερο από αυτόν που είχε αρχικά πιθανολογηθεί, το 
υπόλοιπο της άδειας χορηγείται μετά τον τοκετό, ώστε 
να εξασφαλιστεί συνολικός χρόνος άδειας πέντε μηνών. 

6. Σε κυοφορούσες εκκλησιαστικούς υπαλλήλους που 
έχουν ανάγκη ειδικής θεραπείας, μετά την εξάντληση 
της αναρρωτικής άδειας με αποδοχές, χορηγείται κα¬ 
νονική άδεια κυοφορίας με αποδοχές, μετά από βεβαί¬ 
ωση διευθυντή γυναικολογικής ή μαιευτικής κλινικής ή 
τμήματος δημόσιου νοσηλευτικού ιδρύματος. 

7. Στις υπαλλήλους που υιοθετούν τέκνο, χορηγείται 
άδεια τριών μηνών με πλήρεις αποδοχές εντός του 
πρώτου εξαμήνου μετά την περαίωση της διαδικασίας 
της υιοθεσίας/Ενας μήνας από την άδεια αυτή μπορεί 
να καλύπτει απουσία της υπαλλήλου κατά το προ της 
υιοθεσίας διάστημα. 

8. Άδειες μικρής χρονικής διάρκειας μπορεί να χορη¬ 
γούνται στους εκκλησιαστικούς υπαλλήλους για συμ¬ 
μετοχή σε συνέδρια, συνδιασκέψεις, σεμινάρια και κάθε 
είδους συναντήσεις επιστημονικού χαρακτήρα, εφόσον 
η συμμετοχή κρίνεται συμφέρουσα για το εκκλησιαστικό 
νομικό πρόσωπο όπου υπηρετούν. 

9. Στους εκκλησιαστικούς υπαλλήλους που είναι μαθη¬ 
τές, σπουδαστές ή φοιτητές, προπτυχιακοί ή μεταπτυχι¬ 
ακοί, σε σχολεία και ιδρύματα και των τριών βαθμιδών 


εκπαίδευσης, χορηγείται άδεια σπουδών και εξετάσεων 
με αποδοχές. Η άδεια σπουδών και εξετάσεων δεν μπο¬ 
ρεί να υπερβαίνει τις είκοσι εργάσιμες ημέρες κάθε έτος 
και χορηγείται συνεχώς ή τμηματικώς κατά την περίοδο 
που ζητά ο ενδιαφερόμενος. Οι άδειες σπουδών και 
εξετάσεων χορηγούνται για το προβλεπόμενο από το 
πρόγραμμα σπουδών χρόνο φοίτησης και για μέχρι δύο 
το πολύ εξάμηνα μετά τη λήξη του, εφόσον ο υπάλληλος 
εξακολουθεί να φοιτά. Για την χορήγησή τους απαι¬ 
τείται βεβαίωση της Γραμματείας του εκπαιδευτικού 
ιδρύματος όπου φοιτά ο εκκλησιαστικός υπάλληλος, 
στην οποία να βεβαιώνεται η παρακολούθηση μαθη¬ 
μάτων ή η συμμετοχή σε εξετάσεις, κατά το διάστημα 
της χορηγηθείσας άδειας. 

Γ. Δικαίωμα αναρρωτικής άδειας 

1. Στον εκκλησιαστικό υπάλληλο που είναι ασθενής ή 
χρειάζεται να αναρρώσει, χορηγείται αναρρωτική άδεια 
με αποδοχές, διάρκειας τόσων μηνών όσα είναι τα έτη 
της υπηρεσίας του, από την οποία αφαιρείται το σύ¬ 
νολο των αναρρωτικών αδειών που τυχόν έχει λάβει 
μέσα στην προηγούμενη πενταετία. Αναρρωτική άδεια 
χορηγούμενη χωρίς διακοπή δεν μπορεί να υπερβεί 
τους δώδεκα μήνες. Χρόνος υπηρεσίας τουλάχιστον 
έξι μηνών θεωρείται ως πλήρες έτος. Υπάλληλος, ο 
οποίος δεν έχει συμπληρώσει χρόνο υπηρεσίας έξι μη¬ 
νών, δικαιούται να λάβει τις βραχυχρόνιες αναρρωτικές 
άδειες που προβλέπονται. Μετά την εξάντλησή τους, ο 
υπάλληλος δικαιούται άδεια άνευ αποδοχών. 

2. Στην αναρρωτική άδεια συνυπολογίζονται και οι 
ημέρες απουσίας λόγω ασθένειας που προηγήθηκαν 
της άδειας. 

3. Στον υπάλληλο που πάσχει από δυσίατο νόσημα, 
χορηγείται αναρρωτική άδεια, της οποίας η διάρκεια 
είναι διπλάσια από τη διάρκεια των αδειών των προη¬ 
γούμενων παραγράφων. Τα δυσίατα νοσήματα καθορί¬ 
ζονται με απόφαση του Υπουργού Υγείας και Κοινωνικής 
Αλληλεγγύης. 

4. Η αναρρωτική άδεια χορηγείται ανά μήνα, με εξαί¬ 
ρεση την περίπτωση των δυσίατων νοσημάτων, όπου 
χορηγείται ανά εξάμηνο κατ' ανώτατο όριο. 

5. Βραχυχρόνιες αναρρωτικές άδειες χορηγούνται με 
γνωμάτευση του θεράποντος ιατρού, έως οκτώ ημέρες 
συνολικά κατ' έτος. Δύο ημέρες βραχυχρόνιας αναρ¬ 
ρωτικής άδειας, αλλά όχι συνεχόμενες, μπορούν να 
χορηγηθούν με υπεύθυνη δήλωση του εκκλησιαστικού 
υπαλλήλου. 

6. Ο εκκλησιαστικός υπάλληλος, ο οποίος κωλύεται να 
προσέλθει στην εργασία του λόγω ασθένειας, ενημερώ¬ 
νει την υπηρεσία για την αδυναμία αυτή την ίδια ημέρα. 

7. Η υπηρεσία χορηγεί την αναρρωτική άδεια ύστερα 
από αίτηση του υπαλλήλου. Η αίτηση για αναρρωτική 
άδεια υποβάλλεται εντός επτά ημερών από την απου¬ 
σία του υπαλλήλου λόγω ασθένειας. Σε περίπτωση 
αδικαιολόγητης καθυστέρησης, που δεν οφείλεται σε 
λόγους ανωτέρας βίας, γίνεται ανάλογη περικοπή της 
αναρρωτικής άδειας με ευθύνη του οργάνου που εί¬ 
ναι αρμόδιο για την έκδοση της απόφασης χορήγησής 
της. Η υπηρεσία σε όλως ειδικές περιπτώσεις μπορεί 
να κινεί τη διαδικασία χορήγησης αναρρωτικής άδειας 
αυτεπαγγέλτως. 

8. Αναρρωτική άδεια πέραν των οκτώ ημερών κατ' 
έτος χορηγείται ύστερα από γνωμάτευση της οικείας 
υγειονομικής επιτροπής, με εξαίρεση την περίπτωση 

που η άδεια χορηγείται βάσει γνωμάτευσης του δι¬ 
ευθυντή κλινικής δημοσίου νοσοκομείου και εφόσον 
πρόκειται για νοσηλεία επτά τουλάχιστον ημερών ή 
κατόπιν χειρουργικής επέμβασης. 

Δ. Άδειες υπαλλήλων με σχέση εργασίας ιδιωτικού 
δικαίου 

Οι υπάλληλοι οι οποίοι υπηρετούν με σύμβαση ερ¬ 
γασίας ιδιωτικού δικαίου δικαιούνται τις άδειες που 
προβλέπονται από την ισχύουσα εργατική νομοθεσία 
και από την σύμβασή τους. 

Άρθρο 11 
Διαθεσιμότητα 

1. Ο εκκλησιαστικός υπάλληλος τίθεται αυτεπάγγελτα 
ή με αίτησή του σε διαθεσιμότητα λόγω ασθένειας, όταν 
αυτή παρατείνεται πέρα από το μέγιστο χρόνο αναρ- 
ρωτικής άδειας που δικαιούται, είναι όμως, κατά την 
εκτίμηση της αρμόδιας υγειονομικής επιτροπής, ιάσιμη. 
Η διαθεσιμότητα αρχίζει από τη λήξη της αναρρωτικής 
άδειας και δεν μπορεί να υπερβεί το ένα έτος, ενώ για 
τα δυσίατα νοσήματα τα δύο έτη. Ο εκκλησιαστικός 
υπάλληλος μπορεί να παραπεμφθεί προς εξέταση στην 
αρμόδια υγειονομική επιτροπή, ύστερα από αίτησή του 
ή αυτεπάγγελτα και πριν από το χρόνο λήξης της δι¬ 
αθεσιμότητας. Στην περίπτωση αυτή, αν η επιτροπή 
γνωματεύσει αρνητικά, ο υπάλληλος απολύεται υπο¬ 
χρεωτικά με τη λήξη του χρόνου της διαθεσιμότητας. 

2. Η πράξη θέσης του εκκλησιαστικού υπαλλήλου 
σε διαθεσιμότητα και η πράξη επαναφοράς του στην 
υπηρεσία, εκδίδεται από τον Πρόεδρο του συλλογικού 
οργάνου διοίκησης του εκκλησιαστικού νομικού προσώ¬ 
που, μετά από απόφαση του υπηρεσιακού συμβουλίου. 

3. Κατά τη διάρκεια της διαθεσιμότητας παύει η άσκη¬ 
ση των καθηκόντων του υπαλλήλου, κύριων ή παρεπό¬ 
μενων. Ο χρόνος της διαθεσιμότητας δεν υπολογίζεται 
για βαθμολογική εξέλιξη. 

4. Ο υπάλληλος κατά τη διάρκεια της διαθεσιμότητας 
δικαιούται τα τρία τέταρτα των αποδοχών του. 

Άρθρο 12 
Ηθικές αμοιβές 

1. Για πράξεις εξαιρετικές κατά την εκτέλεση της υπη¬ 
ρεσίας τους, που δεν επιβάλλονται από τα καθήκοντα 
τους, καθώς και για την κοινωνική τους δράση, δύναται 
να απονεμηθεί στους εκκλησιαστικούς υπαλλήλους εύ¬ 
φημος μνεία ή έπαινος από την Ιερά Επαρχιακή Σύνοδο, 
κατόπιν εισηγήσεως του οικείου Αρχιερέως. 

2. Στους εκκλησιαστικούς υπαλλήλους, που αποχωρούν 
μετά από τριακονταετή τουλάχιστον ευδόκιμο υπηρεσία, 
μπορεί να απονεμηθεί, κατά τη λύση της υπαλληλικής 
σχέσης, ο τίτλος της θέσεως την οποία κατείχαν επί τιμή, 
με σχετική απόφαση του υπηρεσιακού συμβουλίου. Η 
χορήγηση του επιτίμου τίτλου μνημονεύεται στην πράξη 
λύσεως της υπαλληλικής σχέσης και δημοσιεύεται μετ’ 
αυτής στην Εφημερίδα της Κυβερνήσεως. 

Άρθρο 13 
Αργία 

Α. Αυτοδίκαιη αργία 

1. Τίθεται αυτοδικαίως σε αργία: 

α) Ο εκκλησιαστικός υπάλληλος που στερήθηκε την 
προσωπική του ελευθερία ύστερα από πρωτοβάθμια ή 
δευτεροβάθμια απόφαση ποινικού δικαστηρίου ή ένταλ¬ 
μα προσωρινής κράτησης, 


β) ο υπάλληλος κατά του οποίου εκδόθηκε ένταλμα προ¬ 
σωρινής κράτησης και στη συνέχεια ήρθη η προσωρινή 
κράτησή του ή αντικαταστάθηκε με περιοριστικούς όρους, 

γ) ο υπάλληλος, ο οποίος παραπέμφθηκε αμετακλήτως 
ενώπιον του αρμοδίου δικαστηρίου για κακούργημα ή για 
τα αδικήματα της κλοπής, υπεξαίρεσης (κοινής και στην 
υπηρεσία), απάτης, εκβίασης, πλαστογραφίας, δωροδοκί¬ 
ας, απιστίας περί την υπηρεσία, καθώς και για οποιοδή- 
ποτε έγκλημα κατά της γενετήσιας ελευθερίας ή έγκλημα 
οικονομικής εκμετάλλευσης της γενετήσιας ζωής. 

δ) ο υπάλληλος στον οποίο επιβλήθηκε η πειθαρχική 
ποινή της οριστικής ή της προσωρινής παύσης, και 

ε) ο υπάλληλος ο οποίος έχει παραπεμφθεί στο αρ¬ 
μόδιο πειθαρχικό όργανο για τα παραπτώματα των πε¬ 
ριπτώσεων α', γ', δ', ε', θ', ι', ιβ', ιε', ιθ' και κα' της παρ. 
2 του άρθρου 15 του παρόντος. 

2. Ο υπάλληλος επανέρχεται αυτοδίκαια στα καθήκο¬ 
ντα του, εάν εκλείψει ο λόγος για τον οποίο έχει τεθεί 
σε αργία. Ειδικότερα: 

α. Υπάλληλος ο οποίος τέθηκε σε αργία στις περι¬ 
πτώσεις α' έως γ' της παραγράφου 1 ασκεί εκ νέου 
τα καθήκοντα του αν αθωωθεί με τελεσίδικη δικαστική 
απόφαση. 

β. Η αργία της περίπτωσης δ’ της παραγράφου 1 αρ¬ 
χίζει από την κοινοποίηση στον υπάλληλο της πειθαρ¬ 
χικής απόφασης και λήγει με την έναρξη της εκτέλεσης 
της πειθαρχικής ποινής της οριστικής ή προσωρινής 
παύσης που του επιβλήθηκε ή με την έκδοση απόφασης 
σε δεύτερο βαθμό ή δικαστικής απόφασης που είτε 
απαλλάσσει τον υπάλληλο από την πειθαρχική ευθύνη 
είτε του επιβάλλει ποινή διαφορετική από την οριστική 
ή προσωρινή παύση. 

γ. Η αργία της περίπτωσης ε' της παραγράφου 1 αρ¬ 
χίζει από την κοινοποίηση στον υπάλληλο του παρα- 
πεμπτηρίου εγγράφου και λήγει με την έκδοση πρω¬ 
τοβάθμιας πειθαρχικής απόφασης που τον απαλλάσσει 
ή του επιβάλλει ποινή διαφορετική από την οριστική 
ή προσωρινή παύση. Αν του επιβληθεί κάποια από τις 
ποινές αυτές η αργία συνεχίζεται και λήγει σύμφωνα 
με την προηγούμενη περίπτωση. 

3. Η διαπιστωτική πράξη θέσης σε αργία εκδίδεται 
αμελλητί από τον Πρόεδρο του οργάνου διοίκησης του 
εκκλησιαστικού νομικού προσώπου, μετά από απόφαση 
του υπηρεσιακού συμβουλίου. Η πράξη επανόδου του 
εκκλησιαστικού υπαλλήλου στην υπηρεσία εκδίδεται 
από το ίδιο όργανο: 

α) μετά από τελεσίδικη αθωωτική απόφαση ποινικού 
δικαστηρίου, 

β) μετά από βεβαίωση ότι εκτελέστηκε η πειθαρχική 
ποινή της προσωρινής παύσης που έχει επιβληθεί ή μετά 
από απόφαση του δευτεροβάθμιου πειθαρχικού συμ¬ 
βουλίου ή του αρμόδιου δικαστηρίου που απαλλάσσει 
τον υπάλληλο ή του επιβάλλει ποινή διαφορετική από 
την οριστική ή προσωρινή παύση, ή μετά από σχετική 
βεβαίωση του προέδρου του οικείου δικαστικού σχη¬ 
ματισμού, και 

γ) μετά από απόφαση του πρωτοβάθμιου πειθαρχικού 
συμβουλίου με την οποία ο υπάλληλος απαλλάσσεται 
από την πειθαρχική ευθύνη ή του επιβάλλεται πειθαρ¬ 
χική ποινή διαφορετική από την οριστική ή προσωρινή 
παύση για πειθαρχικό παράπτωμα της περίπτωσης ε' 
της παραγράφου 1, ή μετά από σχετική βεβαίωση του 
προέδρου του πρωτοβάθμιου πειθαρχικού συμβουλίου. 

4. Ο υπάλληλος επανέρχεται στην υπηρεσία του από 
την κοινοποίηση σε αυτόν της αντίστοιχης διαπιστω- 
τικής πράξης. 

Β. Δυνητική αργία 

1. Αν συντρέχουν λόγοι δημόσιου συμφέροντος ή υπη¬ 
ρεσιακοί λόγοι, μπορεί να τεθεί σε αργία ο εκκλησια¬ 
στικός υπάλληλος κατά του οποίου: 

α) έχει ασκηθεί πειθαρχική δίωξη για οποιοδήποτε 
πειθαρχικό παράπτωμα, με την επιφύλαξη των περι¬ 
πτώσεων του προηγούμενου άρθρου για τις οποίες 
επιβάλλεται αυτοδίκαιη αργία, ή 

β) υπάρχουν σοβαρές ενδείξεις για άτακτη διαχείριση, 
η οποία στηρίζεται σε έκθεση της προϊσταμένης αρχής. 

2. Αρμόδιο όργανο για την έκδοση της πράξης με την 
οποία ο υπάλληλος τίθεται σε αργία είναι ο Πρόεδρος 
του οργάνου διοίκησης του εκκλησιαστικού νομικού 
προσώπου, μετά από απόφαση του υπηρεσιακού συμ¬ 
βουλίου. Η αργία αρχίζει από την κοινοποίηση της σχε¬ 
τικής πράξης. Ο υπάλληλος επανέρχεται στα καθήκοντα 
του αυτοδίκαια από την έκδοση πειθαρχικής απόφασης, 
η οποία τον απαλλάσσει από την πειθαρχική ευθύνη ή 
του επιβάλλει ποινή διαφορετική από την οριστική ή 
προσωρινή παύση ή αποδειχθούν αβάσιμες οι ενδείξεις 
για άτακτη διαχείριση. 

3. Σε κατεπείγουσες περιπτώσεις και εφόσον διακυ- 
βεύεται το συμφέρον της υπηρεσίας, μπορεί να επι¬ 
βληθεί στον υπάλληλο από τον άμεσο πειθαρχικώς 
προϊστάμενο του το μέτρο της αναστολής άσκησης 
των καθηκόντων του, ακόμη και πριν επιληφθεί το πει¬ 
θαρχικό συμβούλιο κατά την επόμενη παράγραφο. Κατά 
τη διάρκεια της αναστολής άσκησης των καθηκόντων 
του ο υπάλληλος δεν προσέρχεται στην υπηρεσία. Η 
αναστολή άσκησης καθηκόντων του υπαλλήλου αίρεται 
αυτοδικαίως, εάν το πειθαρχικό συμβούλιο δεν επιλη- 
φθεί εντός της προθεσμίας που ορίζεται στην επόμενη 
παράγραφο. 

4. Εφόσον συντρέχει κάποια από τις περιπτώσεις της 
παραγράφου 1, το πειθαρχικό συμβούλιο συνέρχεται 
αμελλητί και γνωμοδοτεί για τη θέση του υπαλλήλου 
σε αργία. Σε περίπτωση που έχει διαταχθεί το μέτρο 
της αναστολής των καθηκόντων του υπαλλήλου, το 
πειθαρχικό συμβούλιο συνέρχεται και γνωμοδοτεί το 
αργότερο μέσα σε τριάντα ημέρες από τη λήψη του 
μέτρου. 

5. Μετά την πάροδο ενός έτους από τη θέση του υπαλ¬ 
λήλου σε αργία και κάθε επόμενο έτος το πειθαρχικό 
συμβούλιο υποχρεούται να γνωμοδοτεί για τη συνέχιση 
ή μη της αργίας. 

Γ. Συνέπειες και αποδοχές αργίας 

1. Ο υπάλληλος ο οποίος τελεί σε κατάσταση αργίας 
απέχει από την άσκηση των κύριων και παρεπόμενων 
καθηκόντων του. 

2. Στον υπάλληλο που τελεί σε κατάσταση αργίας ή 
σε αναστολή άσκησης καθηκόντων καταβάλλεται το ένα 
τρίτο των αποδοχών του. Το υπόλοιπο των αποδοχών 
του ή μέρος αυτού μπορεί να αποδοθεί στον υπάλλη¬ 
λο, μετά από αιτιολογημένη απόφαση του πειθαρχικού 
συμβουλίου, εφόσον δεν τεθεί σε αργία ή απαλλαγεί 
με τελεσίδικη δικαστική απόφαση. 

3. Ο υπάλληλος, στον οποίο επιβλήθηκε οποιαδήποτε 
πειθαρχική ποινή για το παράπτωμα της αδικαιολόγητης 
αποχής από την εκτέλεση των καθηκόντων του, δεν 
δικαιούται αποδοχές αργίας. 


Αρθρο 14 

Αξιολόγηση εκκλησιαστικών υπαλλήλων 

1. Κατ’ έτος συντάσσεται έκθεση αξιολόγησης εκάστου 
εκκλησιαστικού υπαλλήλου. 

2. Η ανωτέρω έκθεση καταρτίζεται κατά τη διάρκεια 
του πρώτου τριμήνου κάθε έτους. Ο τύπος της εν λόγω 
εκθέσεως ορίζεται με απόφαση της Ιερός Επαρχιακής 
Συνόδου της Εκκλησίας Κρήτης. 

3. Η έκθεση αξιολόγησης αποτελείται από δύο μέρη. 
Στο πρώτο μέρος αυτής, όλοι οι εκκλησιαστικοί υπάλλη¬ 
λοι αναπτύσσουν σε έκθεση πεπραγμένων, την εν γένει 
υπηρεσία τους, αλλά και κάθε μεταβολή των τυπικών και 
ουσιαστικών τους προσόντων. Οι εκθέσεις πεπραγμένων 
υποβάλλονται προς το οικείο υπηρεσιακό συμβούλιο, 
εντός του μηνός Ιανουάριου, κάθε έτους. Η μη υποβολή 
της εν λόγω εκθέσεως δεν αναστέλλει τη διαδικασία 
αξιολόγησης και λαμβάνεται αρνητικώς υπ’ όψη. 

4. Στο δεύτερο μέρος της έκθεσης αξιολόγησης, οι 
εκκλησιαστικοί υπάλληλοι αξιολογούνται από το οικείο 
υπηρεσιακό συμβούλιο, κατόπιν εισηγήσεως του προ¬ 
ϊσταμένου τους, αφού ληφθεί υπόψει και ο ατομικός 
υπηρεσιακός φάκελος τους. 

5. Με τη συμπλήρωση του νόμιμου χρόνου, προκει- 
μένου να κριθεί και να προαχθεί βαθμολογικώς ο εκ¬ 
κλησιαστικός υπάλληλος, το υπηρεσιακό συμβούλιο 
διαμορφώνει την κρίση του, λαμβάνοντας υπ’ όψη όλες 
τις εκθέσεις αξιολογήσεως του κάθε κρινόμενου, όλων 
των παρελθόντων ετών, μετά την τελευταία του κρίση. 

6. Τόσο κατά τη σύνταξη της εισήγησης από τον προ¬ 
ϊστάμενο του εκκλησιαστικού υπαλλήλου, όσο και κατά 
την κρίση περί της προαγωγής αυτού από το αρμόδιο 
υπηρεσιακό συμβούλιο, λαμβάνονται υποχρεωτικώς υπ’ 
όψη τα εξής κριτήρια: 

α) Η γνώση του αντικειμένου το οποίο του έχει ανατε¬ 
θεί, οι τίτλοι σπουδών, η μετεκπαίδευση, η επιμόρφωση, 
οι μελέτες, τα άρθρα, οι βραβεύσεις. 

β) Οι διοικητικές ικανότητες, όπως η ικανότητα λήψης 
αποτελεσματικών αποφάσεων κατά την άσκηση της 
υπηρεσίας του και η ικανή αντιμετώπιση τυχόν προ¬ 
βλημάτων που ανακύπτουν. Η επαγγελματική επάρκεια 
στο αντικείμενο που του έχει ανατεθεί και η ικανότη¬ 
τα εφαρμογής των γνώσεων και της εμπειρίας κατά 
την εκτέλεση των καθηκόντων. Η αποτελεσματικότητα 
κατά την άσκηση των καθηκόντων, η ποσότητα και η 
ποιότητα του παραγόμενου έργου, η συνέπεια στην 
τήρηση προθεσμιών. 

γ) Το ενδιαφέρον και η δημιουργικότητα, η αφοσίωση 
στην εργασία, οι προτάσεις και οι πρωτοβουλίες για 
την βελτίωση της υπηρεσίας του. 

δ) Η ευπρεπής συμπεριφορά προς τους πολίτες, η 
ομαλή επικοινωνία και συνεργασία με τους συναδέλ¬ 
φους και άλλες υπηρεσίες, η κατανόηση και η εφαρμογή 
των υποδείξεων του προϊσταμένου. 

7. Κατά της αποφάσεως του οικείου υπηρεσιακού συμ¬ 
βουλίου για την αξιολόγηση και την περί βαθμολογικής 
προαγωγής κρίση του εκκλησιαστικού υπαλλήλου, ο 
τελευταίος δικαιούται να ασκήσει προσφυγή ενώπιον 
της Ιερός Επαρχιακής Συνόδου της Εκκλησίας Κρήτης, 
εντός προθεσμίας δεκαπέντε ημερών. 

8. Εκκλησιαστικός υπάλληλος, ο οποίος θα αξιολογη¬ 
θεί κατά τα ανωτέρω, για δύο συνεχή έτη, με συνολικό 
βαθμό χαμηλότερο του τέσσερα στην δεκάβαθμη κλίμα¬ 
κα, παραπέμπεται αυτοδικαίως στο οικείο υπηρεσιακό 
συμβούλιο, το οποίο, με αιτιολογημένη απόφαση του και 

μετά από προηγούμενη κλήση αυτού για να παράσχει 
εγγράφως ή προφορικώς τις αναγκαίες διευκρινίσεις, 
μπορεί να τον απολύσει ή να τον υποβιβάσει. Κατά 
της απόφασης αυτής επιτρέπεται να υποβληθεί έφεση 
ενώπιον της Ιεράς Επαρχιακής Συνόδου της Εκκλησίας 
Κρήτης, εντός προθεσμίας δεκαπέντε ημερών από την 
κοινοποίησή της στον υπάλληλο. 

Αρθρο 15 

Πειθαρχικά παραπτώματα 

1. Ως πειθαρχικό παράπτωμα νοείται κάθε υπαίτια 
πράξη ή παράλειψη του εκκλησιαστικού υπαλλήλου, που 
μπορεί να του καταλογισθεί. 

2. Πειθαρχικά παραπτώματα είναι: 

α) πράξεις με τις οποίες εκδηλώνεται άρνηση ανα¬ 
γνώρισης του Συντάγματος ή έλλειψη αφοσίωσης στην 
Ανατολική Ορθόδοξη Εκκλησία του Χριστού, 
β) κάθε παράβαση υπαλληλικού καθήκοντος που προσ¬ 
διορίζεται από τις υποχρεώσεις που επιβάλλουν στον 
υπάλληλο οι κείμενες διατάξεις, εντολές και οδηγίες, 
γ) η παράβαση καθήκοντος κατά τον Ποινικό Κώδικα 
ή άλλους ειδικούς ποινικούς νόμους, 
δ) η απόκτηση οικονομικού οφέλους ή ανταλλάγμα¬ 
τος προς όφελος του ίδιου του υπαλλήλου ή τρίτου 
προσώπου, κατά την άσκηση των καθηκόντων του ή εξ 
αφορμής αυτών, 

ε) η αναξιοπρεπής ή ανάρμοστη για εκκλησιαστικό 
υπάλληλο συμπεριφορά, εντός ή εκτός υπηρεσίας, και 
η έλλειψη εκκλησιαστικού φρονήματος, 
στ) η παράβαση της αρχής της αμεροληψίας, 
ζ) οι εκδηλώσεις εκκλησιαστικών υπαλλήλων που φέ¬ 
ρουν την ιδιότητα του κληρικού ή μοναχού, υπέρ ή κατά 
πολιτικών κομμάτων και η ενεργή πολιτική δράση, 
η) η παράβαση της υποχρέωσης εχεμύθειας, 
θ) η απείθεια προς την προϊσταμένη αρχή, 
ι) η αδικαιολόγητη αποχή από την εκτέλεση των καθη¬ 
κόντων του, η πλημελλής εκπλήρωση αυτών, ως και η μη 
τήρηση του υπηρεσιακού ωραρίου από τον υπάλληλο, 
ια) η ανάρμοστη συμπεριφορά προς τους πολίτες, η 
άρνηση παροχής πληροφόρησης στους πολίτες και τις 
αρχές, καθώς και η μη έγκαιρη απάντηση σε αιτήσεις 
και αναφορές πολιτών, 

ιβ) η χρησιμοποίηση της δημοσιοϋπαλληλικής ιδιότη¬ 
τας ή πληροφοριών που κατέχει ο υπάλληλος λόγω της 
υπηρεσίας ή της θέσης του, για εξυπηρέτηση ιδιωτικών 
συμφερόντων του ίδιου ή τρίτων προσώπων, 
ιγ) η άμεση ή μέσω τρίτου προσώπου συμμετοχή σε 
δημοπρασία την οποία διενεργεί επιτροπή, μέλος της 
οποίας είναι ο υπάλληλος ή όταν η επιτροπή αυτή υπά¬ 
γεται στο εκκλησιαστικό νομικό πρόσωπο στο οποίο ο 
εκκλησιαστικός υπάλληλος υπηρετεί, 
ιδ) η άσκηση κριτικής των πράξεων της προϊσταμένης 
αρχής ή της Ιεράς Επαρχιακής Συνόδου της Εκκλησίας 
Κρήτης, που γίνεται δημοσίως, γραπτώς ή προφορικώς, 
με σκόπιμη χρήση εκδήλως ανακριβών στοιχείων ή με 
απρεπείς εκφράσεις, 

ιε) η άρνηση σύμπραξης, συνεργασίας, χορήγησης 
στοιχείων ή εγγράφων κατά τη διεξαγωγή έρευνας, 
επιθεώρησης ή ελέγχου, 

ιστ) η άρνηση ή παρέλκυση εκτέλεσης υπηρεσίας, 
ιζ) η χρησιμοποίηση τρίτων προσώπων για την από¬ 
κτηση υπηρεσιακής εύνοιας ή την πρόκληση ή ματαίωση 
εντολής της υπηρεσίας, 


ιη) η σύναψη στενών κοινωνικών σχέσεων με πρόσω¬ 
πα, με αφορμή το χειρισμό θεμάτων αρμοδιότητας του 
υπαλλήλου από την αντιμετώπιση των οποίων εξαρτώ- 
νται ουσιώδη συμφέροντα των προσώπων αυτών, 
ιθ) η φθορά λόγω δόλου ή βαρείας αμέλειας, η εγκα¬ 
τάλειψη ή η παράνομη χρήση πράγματος το οποίο ανή¬ 
κει στην υπηρεσία, 

κ) η ανάληψη εργασίας ή έργου με αμοιβή, χωρίς 
προηγούμενη άδεια της υπηρεσίας, 
κα) η κατάθεση, η χρήση, η συμπερίληψη και η διατή¬ 
ρηση στον ατομικό υπηρεσιακό φάκελο εκκλησιαστικού 
υπαλλήλου, πλαστού, νοθευμένου ή παραποιημένου πι¬ 
στοποιητικού ή τίτλου ή βεβαιώσεως. 

Αρθρο 16 

Εφαρμογή κανόνων και αρχών του ποινικού δικαίου 

1. Οι αρχές και οι κανόνες του ποινικού δικαίου και της 
ποινικής δικονομίας εφαρμόζονται αναλόγως και στο 
πειθαρχικό δίκαιο, εφόσον δεν αντίκεινται στις ρυθμί¬ 
σεις του παρόντος Κανονισμού και συνάδουν με τη φύση 
και το σκοπό της πειθαρχικής διαδικασίας. 

2. Εφαρμόζονται ιδίως οι αρχές και οι κανόνες που 
αφορούν: 

α) τους λόγους αποκλεισμού της υπαιτιότητας και της 
ικανότητας προς καταλογισμό, 
β) τις ελαφρυντικές ή επιβαρυντικές περιστάσεις για 
την επιμέτρηση της πειθαρχικής ποινής, 
γ) την έμπρακτη μετάνοια, 

δ) το δικαίωμα σιγής του πειθαρχικώς διωκομένου, 
ε) την πραγματική και νομική πλάνη, 
στ) το τεκμήριο της αθωότητας του πειθαρχικώς δι- 
ωκομένου. 

Αρθρο 17 

Πειθαρχικές ποινές 

1. Οι πειθαρχικές ποινές που επιβάλλονται στους εκ¬ 
κλησιαστικούς υπαλλήλους είναι: 

α) η έγγραφη επίπληξη, 

β) το πρόστιμο έως τις αποδοχές τριών μηνών, 
γ) η στέρηση του δικαιώματος για προαγωγή από ένα 
έως και πέντε έτη, 
δ) ο υποβιβασμός έως δύο βαθμούς, 
ε) η προσωρινή παύση από τρεις έως δώδεκα μήνες 
με πλήρη στέρηση των αποδοχών και 
στ) η οριστική παύση. 

2. Γ ια την επιβολή οποιασδήποτε πειθαρχικής ποινής 
σε εκκλησιαστικό υπάλληλο συνεκτιμώνται οι ιδιαιτέρες 
συνθήκες τέλεσης του παραπτώματος, η εν γένει προ¬ 
σωπικότητα του υπαλλήλου, καθώς και η υπηρεσιακή 
του εικόνα, όπως προκύπτει από το προσωπικό του 
μητρώο, και τηρείται η αρχή της αναλογικότητας. 

3. Η πειθαρχική ποινή της οριστικής παύσης μπορεί να 
επιβληθεί στον εκκλησιαστικό υπάλληλο και αν: α) κατά 
την προηγούμενη της διάπραξης του παραπτώματος 
πενταετία είχαν επιβληθεί σε αυτόν τρεις τουλάχιστον 
πειθαρχικές ποινές ανώτερες του προστίμου αποδοχών 
ενός μηνός ή β) κατά την προηγούμενη της διάπραξης 
του παραπτώματος τριετία είχε τιμωρηθεί για το ίδιο 
παράπτωμα με ποινή ανώτερη του προστίμου αποδοχών 
ενός μηνός. 

4. α. Γ ια τα παραπτώματα των περιπτώσεων α', γ', δ' 
και θ' της παρ. 2 του άρθρου 15 δεν μπορεί να επιβληθεί 
ποινή κατώτερη του υποβιβασμού. Γ ια το παράπτωμα 

της περίπτωσης ι' της παρ. 2 του άρθρου 15 δεν μπορεί 
να επιβληθεί ποινή κατώτερη του υποβιβασμού, εφόσον 
η αδικαιολόγητη αποχή από την εκτέλεση των υπηρε¬ 
σιακών καθηκόντων υπερβαίνει τις είκοσι εργάσιμες 
ημέρες συνεχώς ή τις τριάντα εργάσιμες ημέρες σε 
διάστημα ενός έτους. 

β. Για τα παραπτώματα των περιπτώσεων ιβ', ιγ', ιε', ιζ’ 
και ιθ' της παρ. 2 του άρθρου 15 δεν μπορεί να επιβληθεί 
ποινή κατώτερη του προστίμου. 

γ. Για τα λοιπά παραπτώματα μπορεί να επιβληθεί 
οποιαδήποτε πειθαρχική ποινή. 

Άρθρο 18 

Δίωξη των πειθαρχικών παραπτωμάτων 

1. Η δίωξη και η τιμωρία πειθαρχικών παραπτωμάτων 
αποτελεί καθήκον των πειθαρχικών οργάνων. 

2. Δεν επιτρέπεται δεύτερη δίωξη για το ίδιο πειθαρ¬ 
χικό παράπτωμα. 

3. Πράξεις που έχουν τελεστεί από υπάλληλο κατά 
τη διάρκεια προγενέστερης υπηρεσίας του σε δημόσια 
υπηρεσία, οργανισμό τοπικής αυτοδιοίκησης ή άλλο νο¬ 
μικό πρόσωπο του δημόσιου τομέα τιμωρούνται πειθαρ¬ 
χικά, εάν δεν έχει παρέλθει ο χρόνος παραγραφής τους. 

4. Σε περίπτωση που ο υπάλληλος διέπραξε περισσό¬ 
τερα πειθαρχικά παραπτώματα επιβάλλεται, κατά συγ¬ 
χώνευση, μία συνολική ποινή, κατά την επιμέτρηση της 
οποίας λαμβάνεται υπόψη από το πειθαρχικό όργανο 
η βαρύτητα όλων των πειθαρχικών παραπτωμάτων. Η 
υποτροπή αποτελεί ιδιαιτέρως επιβαρυντική περίπτωση 
για την επιμέτρηση της ποινής. 

5. Τα πειθαρχικά παραπτώματα παραγράφονται μετά 
πέντε έτη από την ημέρα που τελέσθηκαν. Πειθαρχικό 
παράπτωμα το οποίο αποτελεί και ποινικό αδίκημα δεν 
παραγράφεται πριν παραγραφεί και το ποινικό αδίκημα. 
Γ ια τα παραπτώματα αυτά οι πράξεις της ποινικής δια¬ 
δικασίας διακόπτουν την παραγραφή του πειθαρχικού 
παραπτώματος. Η κλήση σε απολογία ή η παραπομπή 
στο πειθαρχικό συμβούλιο διακόπτουν την παραγραφή. 
Στις περιπτώσεις αυτές ο συνολικός χρόνος παραγρα¬ 
φής έως την έκδοση της πρωτοβάθμιας πειθαρχικής 
απόφασης δεν μπορεί να υπερβεί τα επτά έτη. Δεν 
παραγράφεται το πειθαρχικό παράπτωμα για το οποίο 
εκδόθηκε πειθαρχική απόφαση που επιβάλλει πειθαρ¬ 
χική ποινή σε πρώτο βαθμό. 

Άρθρο 19 

Σχέση της πειθαρχικής διαδικασίας με την ποινική δίκη 

1. Η πειθαρχική διαδικασία είναι αυτοτελής και ανε¬ 
ξάρτητη από την ποινική ή άλλη δίκη. 

2. Η ποινική δίκη δεν αναστέλλει την πειθαρχική διαδι¬ 
κασία. Το πειθαρχικό όργανο όμως, μπορεί με απόφαση 
του, η οποία είναι ελευθέρως ανακλητή, να διατάξει την 
αναστολή της πειθαρχικής διαδικασίας, η οποία δεν 
πρέπει να υπερβαίνει το ένα έτος. Αναστολή δεν επι¬ 
τρέπεται σε περίπτωση που το πειθαρχικό παράπτωμα 
προκάλεσε δημόσιο σκάνδαλο ή θίγει σοβαρά το κύρος 
της υπηρεσίας. 

3. Το πειθαρχικό όργανο δεσμεύεται από την κρίση 
που περιέχεται σε αμετάκλητη απόφαση ποινικού δι¬ 
καστηρίου ή σε αμετάκλητο απαλλακτικό βούλευμα, 
μόνο ως προς την ύπαρξη ή την ανυπαρξία πραγματι¬ 
κών περιστατικών που στοιχειοθετούν την αντικειμενική 
υπόσταση πειθαρχικού παραπτώματος. 


4. Η πειθαρχική διαδικασία επαναλαμβάνεται εάν μετά 
την έκδοση καταδικαστικής πειθαρχικής απόφασης, με 
την οποία επιβάλλεται οποιαδήποτε ποινή, εκδοθεί 
αμετάκλητη αθωωτική ποινική απόφαση ή αμετάκλητο 
απαλλακτικό βούλευμα για την πράξη ή την παράλειψη, 
για την οποία τιμωρήθηκε πειθαρχικά ο εκκλησιαστικός 
υπάλληλος. 

5. Η επανάληψη της πειθαρχικής διαδικασίας επιτρέ¬ 
πεται και όταν έχει εκδοθεί πειθαρχική απόφαση, χωρίς 
να έχει ληφθεί υπόψη καταδικαστική ποινική απόφαση 
που προηγήθηκε. 

6. Ο Εισαγγελέας Πλημμελειοδικών έχει υποχρέωση 
να ανακοινώνει αμέσως στην προϊσταμένη αρχή του εκ¬ 
κλησιαστικού υπαλλήλου κάθε ποινική δίωξη που ασκεί¬ 
ται κατ' αυτού. Στην ίδια αρχή ανακοινώνεται επίσης 
από τον αρμόδιο εισαγγελέα η απόφαση ή το βούλευ¬ 
μα με το οποίο τερματίζεται η δίωξη. Σε περίπτωση 
εγκλεισμού σε σωφρονιστικό κατάστημα, ο διευθυντής 
των φυλακών γνωστοποιεί τούτο, χωρίς καθυστέρηση, 
στην προϊσταμένη αρχή του εκκλησιαστικού υπαλλήλου. 

Άρθρο 20 

Πειθαρχικά όργανα και αρμοδιότητες αυτών 

1. Τα πειθαρχικά όργανα διακρίνονται σε μονομελή 
και πολυμελή. 

2. Μονομελές πειθαρχικό όργανο είναι ο πειθαρχικώς 
προϊστάμενος του εκκλησιαστικού υπαλλήλου, ήτοι ο 
οικείος Αρχιερέας ή ο Πρόεδρος του οικείου εκκλησι¬ 
αστικού νομικού προσώπου. 

3. Πολυμελή πειθαρχικά όργανα είναι: α. Το όργανο 
διοίκησης του οικείου εκκλησιαστικού νομικού προσώ¬ 
που, το οποίο συνεδριάζει ως πειθαρχικό συμβούλιο, β. 
Η Ιερά Επαρχιακή Σύνοδος της Εκκλησίας Κρήτης, και 
γ. Το Συμβούλιο της Επικράτειας. 

4. Ο πειθαρχικώς προϊστάμενος δύναται να επιβάλει 
την ποινή της επίπληξης ή πρόστιμο μέχρι το ήμισυ 
των αποδοχών ενός μηνός. Το πειθαρχικό συμβούλιο 
δύναται να επιβάλει ποινές μέχρι της επιβολής προστί¬ 
μου έως των αποδοχών τριών μηνών. Η Ιερά Επαρχιακή 
Σύνοδος της Εκκλησίας Κρήτης δύναται να επιβάλει 
οποιαδήποτε ποινή. 

5. Οι πειθαρχικώς προϊστάμενοι και τα πειθαρχικά 
συμβούλια επιλαμβάνονται αυτεπαγγέλτως. Εφόσον το 
πειθαρχικό όργανο που θα επιληφθεί διαπιστώσει, καθ' 
οιονδήποτε στάδιο της διαδικασίας, ότι το πειθαρχικό 
αδίκημα επιφέρει ποινή ανώτερη από αυτή που δύναται 
τούτο να επιβάλει, παραπέμπει την υπόθεση στο ανώ¬ 
τερο πειθαρχικό όργανο. 

6. Περισσότερα του ενός πειθαρχικά παραπτώματα 
του ίδιου εκκλησιαστικού υπαλλήλου είναι δυνατόν, 
κατά την κρίση του πειθαρχικού οργάνου, να κρίνονται 
ενιαίως. 

7. Περισσότεροι εκκλησιαστικοί υπάλληλοι που διώκο¬ 
νται για το ίδιο ή για συναφή πειθαρχικά παραπτώματα, 
είναι δυνατόν να κρίνονται ενιαίως. 

Άρθρο 21 

Άσκηση πειθαρχικής δίωξης 

Η πειθαρχική δίωξη αρχίζει είτε με την κλήση του 
εκκλησιαστικού υπαλλήλου σε απολογία από το μο¬ 
νομελές πειθαρχικό όργανο είτε με την παραπομπή 
του στο πειθαρχικό συμβούλιο. Η πειθαρχική διαδικασία 
ολοκληρώνεται το αργότερο εντός δύο μηνών από την 

κλήση σε απολογία, είτε με την έκδοση πειθαρχικής 
απόφασης μονομελούς οργάνου είτε με παραπομπή 
ενώπιον του πειθαρχικού συμβουλίου. Σε περίπτωση 
παραπομπής ενώπιον του πειθαρχικού συμβουλίου, η 
πειθαρχική διαδικασία ολοκληρώνεται εντός δύο μηνών 
από την παραπομπή, εκτός και αν απαιτείται η διεξαγωγή 
ανάκρισης, οπότε ολοκληρώνεται εντός τεσσάρων μηνών. 

Άρθρο 22 

Προκαταρκτική εξέταση 

1. Προκαταρκτική εξέταση είναι η άτυπη συλλογή και 
καταγραφή στοιχείων για να διαπιστωθεί η τέλεση πει¬ 
θαρχικού παραπτώματος και οι συνθήκες τέλεσής του. 

2. Προκαταρκτική εξέταση μπορεί να ενεργήσει ή να 
διατάξει ο πειθαρχικούς προϊστάμενος του εκκλησιαστι¬ 
κού υπαλλήλου. Η προκαταρκτική εξέταση περατώνεται 
εντός μηνός από την ημερομηνία κατά την οποία ο 
πειθαρχικώς προϊστάμενος έλαβε γνώση των περιστα¬ 
τικών, που πιθανόν συνιστούν πειθαρχικό παράπτωμα ή, 
αν η προκαταρκτική εξέταση διεξάγεται από υπάλληλο 
ύστερα από εντολή του πειθαρχικώς προϊσταμένου, από 
την ημερομηνία που κοινοποιήθηκε στον υπάλληλο η 
απόφαση της ανάθεσής της. 

3. Αν αυτός που ενεργεί προκαταρκτική εξέταση κρί¬ 
νει, με βάση τα στοιχεία που έχουν συγκεντρωθεί ότι 
δεν συντρέχει περίπτωση πειθαρχικής δίωξης, περα¬ 
τώνει την εξέταση με αιτιολογημένη έκθεσή του. Αν, 
αντιθέτως, αυτός που ενεργεί προκαταρκτική εξέταση 
κρίνει ότι έχει διαπραχθεί πειθαρχικό παράπτωμα, το 
οποίο τιμωρείται με ποινή της αρμοδιότητάς του, καλεί 
τον υπάλληλο σε απολογία. Αν κρίνει, είτε πριν από 
την κλήση του υπαλλήλου σε απολογία είτε μετά την 
απολογία του, ότι δικαιολογείται η επιβολή βαρύτε¬ 
ρης ποινής, παραπέμπει την υπόθεση στο πειθαρχικό 
συμβούλιο. 

Αρθρο 23 

Πειθαρχική ανάκριση 

1. Πειθαρχική ανάκριση διεξάγεται υποχρεωτικά κατά 
τη διαδικασία ενώπιον του πειθαρχικού συμβουλίου. 
Κατ' εξαίρεση δεν είναι υποχρεωτική η ανάκριση στις 
ακόλουθες περιπτώσεις: 

α) όταν τα πραγματικά περιστατικά που συνιστούν 
την αντικειμενική υπόσταση του πειθαρχικού παραπτώ¬ 
ματος προκύπτουν από το φάκελο της υπόθεσης, κατά 
τρόπο αναμφισβήτητο, 

β) όταν ο υπάλληλος ομολογεί με την απολογία του 
κατά τρόπο μη επιδεχόμενο αμφισβήτηση ότι διέπραξε 
το πειθαρχικό παράπτωμα, 

γ) όταν ο υπάλληλος συλλαμβάνεται επ' αυτοφώρω 
κατά τη διάπραξη ποινικού αδικήματος, που αποτελεί 
συγχρόνως και πειθαρχικό παράπτωμα, 

δ) όταν έχει προηγηθεί ανάκριση ή προανάκριση συμ- 
φώνως με τις διατάξεις του Κώδικα Ποινικής Δικονο¬ 
μίας για ποινικό αδίκημα που αποτελεί και πειθαρχικό 
παράπτωμα, 

ε) όταν η διάπραξη πειθαρχικού παραπτώματος προ¬ 
κύπτει από έκθεση δικαστικού οργάνου ή άλλου ελε¬ 
γκτικού οργάνου της διοίκησης. 

2. Η πειθαρχική ανάκριση διεξάγεται από υπάλληλο 
τουλάχιστον ομοιόβαθμο του διωκομένου που μπορεί 
να είναι και μέλος του πειθαρχικού συμβουλίου. Αν σε 
εκκλησιαστικό νομικό πρόσωπο δεν υπάρχει επαρκής 


αριθμός εκκλησιαστικών υπαλλήλων που να πληροί την 
ανωτέρω προϋπόθεση, η διεξαγωγή της πειθαρχικής 
ανάκρισης ανατίθεται σε εκκλησιαστικό υπάλληλο άλ¬ 
λου εκκλησιαστικού νομικού προσώπου. 

3. Η πειθαρχική ανάκριση είναι μυστική και περατώνε¬ 
ται εντός μηνός από την ημερομηνία κοινοποίησης της 
σχετικής απόφασης του πειθαρχικού συμβουλίου στον 
υπάλληλο ο οποίος θα τη διενεργήσει. Δύναται, κατόπιν 
αιτιολογημένης αίτησης του ενεργούντος την ανάκριση, 
να χορηγηθεί, από το πειθαρχικό συμβούλιο, παράταση 
της προθεσμίας αυτής. Η παράταση δεν υπερβαίνει τον 
ένα μήνα. 

4. Η πειθαρχική ανάκριση μπορεί να επεκταθεί στην 
έρευνα και άλλων παραπτωμάτων του ίδιου υπαλλήλου 
εφόσον προκύπτουν επαρκή στοιχεία. 

5. Καθήκοντα γραμματέα εκτελεί υπάλληλος ο οποίος 
ορίζεται από τον πειθαρχικώς προϊστάμενο. 

Αρθρο 24 

Ανακριτικές πράξεις 

1. Ανακριτικές πράξεις είναι: 

α) η αυτοψία, β) η εξέταση μαρτύρων, γ) η πραγματο¬ 
γνωμοσύνη και δ) η εξέταση του διωκομένου. 

2. Δεν μπορεί να αποτελέσει αντικείμενο ανακριτικής 
πράξης θέμα που κατά το νόμο καλύπτεται: α) από το 
απόρρητο της υπηρεσίας, εκτός αν συμφωνεί η αρμόδια 
Αρχή, ή β) από το κατά νόμο επαγγελματικό απόρρη¬ 
το, από το απόρρητο της εξομολογήσεως ή από άλλο 
απόρρητο. 

3. Για την ανακριτική πράξη συντάσσεται έκθεση που 
υπογράφεται από όσους συνέπραξαν. Αν κάποιος από 
τους μάρτυρες είναι αναλφάβητος ή αρνείται να υπο¬ 
γράψει ή βρίσκεται σε φυσική αδυναμία να υπογράψει, 
γίνεται σχετική μνεία στην έκθεση. 

Αρθρο 25 

Αυτοψία 

1. Η αυτοψία διενεργείται αυτοπροσώπως από εκείνον 
που διεξάγει την πειθαρχική ανάκριση, με την παρουσία 
του γραμματέα. 

2. Η αυτοψία δημόσιων εγγράφων ή εγγράφων ιδιωτι¬ 
κών που έχουν κατατεθεί σε δημόσια αρχή, διενεργείται 
στο γραφείο όπου φυλάσσονται. 

3. 'Εγγραφα που κατέχονται από ιδιώτη, παραδίδονται 
στον ανακριτή και επιστρέφονται υποχρεωτικώς μετά 
το τέλος της πειθαρχικής διαδικασίας. Ο ανακριτής, 
ύστερα από αίτηση του ιδιώτη, υποχρεούται να χορηγεί 
ατελώς απόδειξη παραλαβής και επίσημο αντίγραφο 
των εγγράφων που παραλήφθηκαν. Κατ' εξαίρεση η 
αυτοψία ιδιωτικών εγγράφων, τα οποία είναι απολύτως 
αναγκαία για τη διεκπεραίωση τρέχουσας υπόθεσης 
του κατόχου τους ή άλλου προσώπου, διενεργείται από 
τον ανακριτή στον τόπο όπου βρίσκονται. 

Αρθρο 26 

Μάρτυρες 

1. Οι μάρτυρες εξετάζονται ενόρκως σύμφωνα με τις 
διατάξεις του Κώδικα Ποινικής Δικονομίας. 

2. Η μη εμφάνιση ή η άρνηση κατάθεσης του μάρτυρα, 
χωρίς εύλογη αιτία, αποτελεί πλημμέλημα και, αν είναι 
υπάλληλος, και πειθαρχικό παράπτωμα. Εύλογη αιτία 
θεωρείται και η συγγένεια του διωκομένου με το μάρ¬ 
τυρα σε ευθεία γραμμή ή έως και το δεύτερο βαθμό 
σε πλάγια γραμμή. 

3. Ο διωκόμενος δικαιούται κατά τη διάρκεια της πει¬ 
θαρχικής ανάκρισης και μέχρι το τέλος της εξέτασης 
του να ζητήσει εγγράφως την εξέταση μαρτύρων. Ο 
ανακριτής υποχρεούται να εξετάσει πέντε τουλάχιστον 
από τους προτεινόμενους μάρτυρες. 

4. Αν η ένορκη διοικητική εξέταση δεν στρεφόταν 
κατά συγκεκριμένου προσώπου, το πειθαρχικό συμβού¬ 
λιο υποχρεούται να διενεργήσει συμπληρωματική ανά¬ 
κριση, προκειμένου να παρασχεθεί η δυνατότητα στον 
διωκόμενο να εξετασθεί ανωμοτί ή να προτείνει την 
εξέταση μαρτύρων, εκτός εάν αυτός δηλώσει ενώπιον 
του συμβουλίου ότι δεν επιθυμεί να εξετασθεί ανωμοτί 
ή να προτείνει την εξέταση μαρτύρων. 

Άρθρο 27 

Πραγματογνώμονες 

Ως πραγματογνώμονες ορίζονται δημόσιοι υπάλληλοι, 
υπάλληλοι νομικών προσώπων δημοσίου δικαίου και 
Οργανισμών Τοπικής Αυτοδιοίκησης, καθώς και αξιωμα¬ 
τικοί των ενόπλων δυνάμεων, των σωμάτων ασφαλείας 
και του λιμενικού σώματος, ή ιδιώτες, με ιδιαίτερες επι¬ 
στημονικές ή τεχνικές γνώσεις. Οι πραγματογνώμονες, 
πριν από τη διενέργεια της πραγματογνωμοσύνης, ορ¬ 
κίζονται σύμφωνα με τις διατάξεις του Κώδικα Ποινικής 
Δικονομίας. Η αμοιβή των πραγματογνωμόνων καθο¬ 
ρίζεται από το πειθαρχικό συμβούλιο και βαρύνει το 
οικείο εκκλησιαστικό νομικό πρόσωπο, όπου υπηρετεί ο 
διωκόμενος. Σε περίπτωση καταδικαστικής πειθαρχικής 
απόφασης, το πειθαρχικό όργανο καταλογίζει στον κα- 
ταδικασθέντα την αμοιβή του πραγματογνώμονα. 

Αρθρο 28 

Εξέταση διωκόμενου 

Κατά την πειθαρχική ανάκριση καλείται οπωσδήποτε 
για εξέταση ο διωκόμενος υπάλληλος. Ο υπάλληλος 
εξετάζεται ανωμοτί και μπορεί να παρίσταται μετά 
δικηγόρου. Η μη προσέλευση του διωκομένου ή η άρ¬ 
νησή του να εξετασθεί δεν εμποδίζει την πρόοδο της 
ανάκρισης. 

Άρθρο 29 

Ενέργειες μετά την ανάκριση 

1. Ο πρόεδρος του πειθαρχικού συμβουλίου, όταν λάβει 
το παραπεμπτήριο έγγραφο, ορίζει ως εισηγητή της 
πειθαρχικής υπόθεσης ένα από τα μέλη του συμβουλίου, 
στο οποίο και παραδίδεται ο φάκελος. 

2. Ο πρόεδρος του πειθαρχικού συμβουλίου, όταν δια¬ 
βιβαστεί σε αυτόν το πόρισμα της πειθαρχικής ανάκρι¬ 
σης ή, σε περίπτωση μη διενέργειας ανάκρισης κατά τα 
οριζόμενα στο δεύτερο εδάφιο της παρ. 1 του άρθρου 
23 του παρόντος, όταν κρίνει ότι η υπόθεση είναι ώριμη 
για συζήτηση, την εισάγει στο πειθαρχικό συμβούλιο για 
να αποφασίσει την κλήση σε απολογία του διωκόμενου 
υπαλλήλου ή την απαλλαγή του χωρίς αυτή. 

Αρθρο 30 

Κλήση σε απολογία 

1. Πειθαρχική ποινή δεν επιβάλλεται, εάν ο εκκλη¬ 
σιαστικός υπάλληλος δεν κληθεί προηγουμένως σε 
απολογία. Η εξέταση του διωκομένου κατά το στάδιο 
πειθαρχικής ανάκρισης δεν αναπληρώνει την κλήση σε 
απολογία. 


2. Στην κλήση σε απολογία καθορίζεται σαφώς το 
αποδιδόμενο πειθαρχικό παράπτωμα και τάσσεται εύ¬ 
λογη προθεσμία για απολογία. Η προθεσμία αυτή δεν 
μπορεί να είναι βραχύτερη από δύο ημέρες, όταν ο 
υπάλληλος καλείται σε απολογία από τον πειθαρχικώς 
προϊστάμενο και από τρεις ημέρες όταν καλείται από 
το πειθαρχικό συμβούλιο. Η προθεσμία για απολογία 
μπορεί να παραταθεί μία μόνο φορά και έως το τριπλά¬ 
σιο της αρχικής προθεσμίας, μετά από αιτιολογημένη 
έγγραφη αίτηση του διωκομένου. Εκπρόθεσμη απολογία 
λαμβάνεται υποχρεωτικώς υπόψη, εφόσον υποβάλλεται 
πριν από την έκδοση της απόφασης. Η παράλειψη της 
κλήσης σε απολογία καλύπτεται από την υποβολή έγ¬ 
γραφης απολογίας. 

3. Όταν, μετά την κλήση του διωκομένου σε απολογία, 
ακολουθεί παραπομπή στο πειθαρχικό συμβούλιο, δεν 
απαιτείται νέα κλήση σε απολογία. 

4. Μετά την κλήση σε απολογία η υπόθεση περατούται 
με την έκδοση απόφασης. 

Αρθρο 31 

Απολογία 

1. Η απολογία υποβάλλεται εγγράφως και παραδίδεται 
με απόδειξη στο όργανο το οποίο καλεί σε απολογία. 
Ενώπιον συλλογικού πειθαρχικού οργάνου επιτρέπε¬ 
ται στον διωκόμενο και συμπληρωματική προφορική 
απολογία. 

2. Πριν από την απολογία ο διωκόμενος έχει δικαί¬ 
ωμα να λάβει γνώση και αντίγραφα του φακέλου της 
πειθαρχικής υπόθεσης. Το γεγονός ότι έλαβε γνώση 
αποδεικνύεται με πράξη η οποία υπογράφεται από τον 
υπάλληλο, ο οποίος τηρεί το φάκελο και τον διωκόμε¬ 
νο ή μόνο από τον πρώτο, εάν ο δεύτερος αρνηθεί να 
υπογράψει. 

3. Με την απολογία του ο υπάλληλος έχει δικαίωμα 
να ζητήσει εύλογη προθεσμία για να υποβάλει έγγρα¬ 
φα στοιχεία. Η παροχή της προθεσμίας και η διάρκεια 
της εναπόκειται στην κρίση του οργάνου το οποίο τον 
καλεί σε απολογία. 

Άρθρο 32 

Προσδιορισμός ημέρας συνεδρίασης 
και παράσταση του διωκόμενου 

1. Μετά την υποβολή της απολογίας ή την παρέλευση 
της προθεσμίας υποβολής της ο πρόεδρος του πειθαρ¬ 
χικού συμβουλίου προσδιορίζει με πράξη του την ημέρα 
κατά την οποία θα συζητηθεί η υπόθεση. Η ημέρα, η 
ώρα και ο τόπος της συνεδρίασης κοινοποιούνται στον 
διωκόμενο πριν από πέντε τουλάχιστον πλήρεις ημέρες. 
Μέλη του πειθαρχικού συμβουλίου, τα οποία έχουν διε¬ 
νεργήσει πειθαρχική ανάκριση στην κρινόμενη υπόθεση, 
κωλύονται να μετάσχουν στη σύνθεσή του κατά την 
κρίση της υπόθεσης αυτής. 

2. Ο διωκόμενος υπάλληλος έχει δικαίωμα να παρα- 
στεί ενώπιον των πειθαρχικών συμβουλίων είτε αυτο¬ 
προσώπως είτε μετά πληρεξουσίου δικηγόρου. Η μη 
προσέλευση του διωκομένου δεν εμποδίζει την πρόοδο 
της διαδικασίας. 

3. Αν το πειθαρχικό συμβούλιο κρίνει ανεπαρκή τα 
αποδεικτικά στοιχεία, αναβάλλει την κρίση της υπόθε¬ 
σης και διατάσσει συμπληρωματική ανάκριση. 

Αρθρο 33 

Κοινοποιήσεις στον διωκόμενο 

1. Η κλήση σε απολογία και κάθε πρόσκληση ή ει¬ 
δοποίηση του διωκόμενου επιδίδονται με δικαστικό 
επιμελητή ή διά των αστυνομικών αρχών ή με άλλο 
δημόσιο όργανο στον ίδιο προσωπικά ή στην κατοικία 
που έχει δηλώσει στην υπηρεσία του, σε πρόσωπο με 
το οποίο συνοικεί. Για την επίδοση αυτή συντάσσεται 
αποδεικτικό. 

2. Εάν δεν καταστεί δυνατή η επίδοση για οποιοδή- 
ποτε λόγο, συμπεριλαμβανομένης και της περιπτώσεως 
αγνώστου διαμονής του διωκομένου, το έγγραφο τοιχο- 
κολλάται στο κατάστημα της υπηρεσίας του εκκλησι¬ 
αστικού υπαλλήλου και συντάσσεται πρωτόκολλο που 
υπογράφεται από έναν μάρτυρα. Σε περίπτωση άρνησης 
παραλαβής, αυτός που διενεργεί την επίδοση συντάσσει 
πράξη στην οποία βεβαιώνεται η άρνηση. 

Αρθρο 34 

Εκτίμηση αποδείξεων και έκδοση απόφασης 

1. Το πειθαρχικό όργανο εκτιμά ελευθέρως τις απο¬ 
δείξεις. Γ ια να διαμορφώσει την κρίση του, μπορεί να 
λάβει υπόψη του και αποδεικτικά στοιχεία που δεν 
προκύπτουν από την πειθαρχική διαδικασία αλλά από 
άλλη νόμιμη διαδικασία, εφόσον έλαβε γνώση τους ο 
διωκόμενος. 

2. Συναφή πειθαρχικά παραπτώματα, τα οποία διαπι¬ 
στώνονται κατά την εκτίμηση των αποδείξεων, μπορούν 
να αποτελόσουν αντικείμενο της ίδιας πειθαρχικής κρί¬ 
σης μόνον εφόσον ο διωκόμενος κληθεί σε απολογία 
και γι' αυτά. 

3. Η κρίση πρέπει να στηρίζεται σε αποδεδειγμένα 
πραγματικά γεγονότα και να είναι ειδικώς αιτιολο¬ 
γημένη. 

4. Η πειθαρχική απόφαση διατυπώνεται εγγράφως. 
Στην απόφαση μνημονεύονται: 

α) ο τόπος και ο χρόνος έκδοσής της, β) το ονοματε¬ 
πώνυμο, η ιδιότητα και ο βαθμός του μονομελούς πει¬ 
θαρχικού οργάνου ή των μελών του συλλογικού πειθαρ¬ 
χικού οργάνου, γ) το ονοματεπώνυμο, η ιδιότητα και ο 
βαθμός του διωκόμενου, δ) τα πραγματικά περιστατικά 
και στοιχεία που συνιστούν την αντικειμενική και υπο¬ 
κειμενική υπόσταση του πειθαρχικού παραπτώματος, 
προσδιορισμένα κατά τόπο και χρόνο, ε) η υποβολή 
ή όχι απολογίας, στ) η αιτιολογία της απόφασης, ζ) η 
γνώμη των μελών του συλλογικού οργάνου που μειο¬ 
ψήφησαν και η) η απαλλαγή του διωκόμενου ή η ποινή 
που του επιβάλλεται. 

5. Εάν η πειθαρχική απόφαση διαγιγνώσκει την ενοχή 
του διωκομένου, όλα τα μέλη του πειθαρχικού συμβου¬ 
λίου ψηφίζουν για την επιβλητέα ποινή. Λευκή ψήφος ή 
αποχή από την ψηφοφορία δεν επιτρέπεται. 

6. Η πειθαρχική απόφαση υπογράφεται από το όρ¬ 
γανο που την εκδίδει. Όταν αυτή εκδίδεται από συλ¬ 
λογικό όργανο, υπογράφεται από τον πρόεδρο και 
τον γραμματέα. 

7. Η πειθαρχική απόφαση κοινοποιείται στον υπάλληλο 
σε αντίγραφο, με φροντίδα της υπηρεσίας, και γνω¬ 
στοποιείται στα όργανα που δικαιούνται να ασκήσουν 
έφεση. Η κοινοποίηση της απόφασης στον υπάλληλο 
ενεργείται σύμφωνα με τις διατάξεις του άρθρου 33 
του παρόντος. Στον υπάλληλο γνωστοποιείται επίσης 


η τυχόν δυνατότητα ασκήσεως έφεσης ή προσφυγής, 
κατά περίπτωση, ενώπιον του αρμοδίου οργάνου και η 
σχετική προθεσμία ασκήσεώς της. 

8. Η πειθαρχική απόφαση δεν ανακαλείται. 

Αρθρο 35 
Έφεση 

1. Οι αποφάσεις των πειθαρχικώς προϊσταμένων υπό- 
κεινται σε έφεση ενώπιον των πειθαρχικών συμβουλίων. 

2. Οι αποφάσεις των πειθαρχικών συμβουλίων που κρί¬ 
νουν σε πρώτο βαθμό υπόκεινται σε έφεση ενώπιον της 
Ιεράς Επαρχιακής Συνόδου της Εκκλησίας Κρήτης, από 
τον υπάλληλο που τιμωρήθηκε, στις περιπτώσεις επιβο¬ 
λής της πειθαρχικής ποινής του προστίμου αποδοχών 
δύο μηνών και άνω. Ολες οι αποφάσεις των πειθαρχικών 
συμβουλίων που κρίνουν σε πρώτο βαθμό υπόκεινται 
σε έφεση, ενώπιον της Ιεράς Επαρχιακής Συνόδου της 
Εκκλησίας Κρήτης, υπέρ της εκκλησιαστικής διοίκησης, 
κατά τα οριζόμενα στην περίπτωση β' της επόμενης 
παραγράφου. 

3. Έφεση ενώπιον του πειθαρχικού συμβουλίου ή της 
Ιεράς Επαρχιακής Συνόδου της Εκκλησίας Κρήτης δι¬ 
καιούνται να ασκήσουν: 

α) ο υπάλληλος που τιμωρήθηκε και β) υπέρ της εκ¬ 
κλησιαστικής διοίκησης ή υπέρ του υπαλλήλου, ο οικείος 
Αρχιερεύς ή ο Πρόεδρος του οικείου εκκλησιαστικού 
νομικού προσώπου. 

Η έφεση ασκείται μέσα σε προθεσμία δεκαπέντε ημε¬ 
ρών από την κοινοποίηση της απόφασης ή την πλήρη 
γνώση αυτής από τον υπάλληλο ή από την περιέλευσή 
της στα όργανα που δικαιούνται να ασκήσουν έφεση. 

4. Τα πειθαρχικά συμβούλια και η Ιερά Επαρχιακή 
Σύνοδος της Εκκλησίας Κρήτης, όταν κρίνουν μετά από 
έφεση του υπαλλήλου, δεν μπορούν να χειροτερεύουν 
τη θέση του. Όταν κρίνουν έφεση υπέρ της εκκλησι¬ 
αστικής διοίκησης, δεν μπορούν να επιβάλουν ποινή 
ελαφρύτερη από αυτή που επιβλήθηκε. Οταν ασκούνται 
εφέσεις τόσο από τον υπάλληλο όσο και υπέρ της εκ¬ 
κλησιαστικής διοίκησης, το οικείο συμβούλιο τις κρίνει 
από κοινού και δεν δεσμεύεται ως προς την ποινή που 
θα επιβάλει. 

5. Η προθεσμία για την άσκηση έφεσης και η άσκηση 
της αναστέλλουν την εκτέλεση της πειθαρχικής από¬ 
φασης. Το πειθαρχικό όργανο μπορεί να αποφασίζει 
την άμεση εκτέλεση της πειθαρχικής απόφασης αν συ¬ 
ντρέχουν λόγοι δημοσίου συμφέροντος, εκτός εάν με 
αυτή έχει επιβληθεί η πειθαρχική ποινή της οριστικής 
παύσης ή του υποβιβασμού. 

6. Η έφεση κατά των αποφάσεων των πειθαρχικώς 
προϊσταμένων κατατίθεται, με ποινή απαραδέκτου, 
στο αρμόδιο πειθαρχικό συμβούλιο, συντασσομένης 
σχετικής εκθέσεως. Η έφεση κατά αποφάσεων του 
πειθαρχικού συμβουλίου που έκρινε σε πρώτο βαθμό 
κατατίθεται, με ποινή απαραδέκτου, σε αυτό, συντασ¬ 
σομένης εκθέσεως, η οποία διαβιβάζεται αμελλητί διά 
του οικείου Αρχιερέως στην Ιερά Επαρχιακή Σύνοδο, με 
τον πλήρη φάκελο της πειθαρχικής υπόθεσης. 

7. Η Ιερά Επαρχιακή Σύνοδος της Εκκλησίας Κρήτης 
αποφασίζει για την έφεση εντός έξι μηνών από την 
ημέρα περιέλευσης του πλήρους φακέλου της πειθαρ¬ 
χικής διαδικασίας. 

Αρθρο 36 

Επανάληψη της πειθαρχικής διαδικασίας 

1. Την επανάληψη της πειθαρχικής διαδικασίας, σύμ¬ 
φωνα με τις παραγράφους 4 και 5 του άρθρου 19 του 
παρόντος, μπορούν να ζητήσουν: α) ο οικείος Αρχιερεύς 
ή ο Πρόεδρος του οικείου εκκλησιαστικού νομικού προ¬ 
σώπου, όταν έχει εκδοθεί καταδικαστική ποινική από¬ 
φαση και β) ο υπάλληλος, όταν έχει εκδοθεί αθωωτική 
ποινική απόφαση, εντός αποκλειστικής προθεσμίας ενός 
έτους από τη δημοσίευσή της. 

2. Η αίτηση για την επανάληψη της πειθαρχικής δια¬ 
δικασίας απευθύνεται στο αρμόδιο πειθαρχικό όργανο 
στο οποίο υπαγόταν ο υπάλληλος κατά το χρόνο τέ¬ 
λεσης του παραπτώματος. 

3. Αν έχει εκδοθεί καταδικαστική ποινική απόφαση, 
κατά την επανάληψη της πειθαρχικής διαδικασίας, 
μπορεί να επιβληθεί πειθαρχική ποινή ανώτερη από 
αυτήν που είχε επιβληθεί. Αν έχει εκδοθεί αθωωτική 
ποινική απόφαση, μπορεί να επιβληθεί ελαφρύτερη ποι¬ 
νή ή να απαλλαγεί ο εκκλησιαστικός υπάλληλος. Αν ο 
εκκλησιαστικός υπάλληλος είχε τιμωρηθεί με οριστική 
ή προσωρινή παύση ή υποβιβασμό, το υπηρεσιακό συμ¬ 
βούλιο δύναται, μετά την επανάληψη της πειθαρχικής 
διαδικασίας και την έκδοση απόφασης του πειθαρχικού 
συμβουλίου, να αποφασίσει και τη βαθμολογική ή μισθο- 
λογική του αποκατάσταση. Αν δεν υπάρχει κενή θέση, ο 
εκκλησιαστικός υπάλληλος παραμένει υπεράριθμος και 
καταλαμβάνει την πρώτη θέση που κενώνεται. 

Αρθρο 37 

Εκτέλεση της απόφασης 

1. Η τελεσίδικη πειθαρχική απόφαση εκτελείται υπο- 
χρεωτικώς. Η εκτέλεση γίνεται από το οικείο εκκλησι¬ 
αστικό νομικό πρόσωπο. Η παράλειψη εκτέλεσης της 
ποινής αποτελεί πειθαρχικό παράπτωμα. 

2. Σε περίπτωση απόρριψης προσφυγής κατά απόφα¬ 
σης που επιβάλλει την ποινή της οριστικής παύσης, η 
λύση της υπαλληλικής σχέσης επέρχεται αυτοδικαίως 
από τη δημοσίευση της απόφασης του αρμόδιου διοι¬ 
κητικού δικαστηρίου. 

3. Κατά το χρόνο της προσωρινής παύσης ο εκκλη¬ 
σιαστικός υπάλληλος απέχει από κάθε υπηρεσία. Ο 
χρόνος της προσωρινής παύσης δεν θεωρείται χρόνος 
πραγματικής υπηρεσίας. 

4. Όποιος τιμωρείται με υποβιβασμό, δεν κρίνεται για 
προαγωγή, ούτε συμμετέχει στη διαδικασία επιλογής 
προϊσταμένων, πριν περάσει από την ημερομηνία εκτέ¬ 
λεσης της πειθαρχικής απόφασης χρονικό διάστημα ίσο 
με το χρόνο που απαιτείται για προαγωγή. 

5. Η πειθαρχική απόφαση, η οποία επιβάλλει πρόστιμο 
ως ποινή, εκτελείται από τον προϊστάμενο της υπηρε¬ 
σίας που εντέλλεται την πληρωμή των αποδοχών του 
υπαλλήλου. Αν λυθεί η υπαλληλική σχέση, το πρόστιμο 
εισπράττεται σύμφωνα με τις διατάξεις για την είσπρα¬ 
ξη δημοσίων εσόδων. 

6. Το πρόστιμο υπολογίζεται στις αποδοχές που λαμ¬ 
βάνει ο εκκλησιαστικός υπάλληλος κατά το χρόνο έκ¬ 
δοσης της πρωτοβάθμιας πειθαρχικής απόφασης. Όταν 
αυτό ορίζεται έως το ένα πέμπτο των αποδοχών του, 
παρακρατείται εφάπαξ από τις αποδοχές του πρώτου 
μήνα μετά την τελεσιδικία της απόφασης. Όταν είναι 
μεγαλύτερο, παρακρατείται τμηματικώς κατά μήνα. Η 
μηνιαία παρακράτηση καθορίζεται με την πειθαρχική 
απόφαση και δεν επιτρέπεται να είναι ανώτερη από το 
ένα πέμπτο των αποδοχών του υπαλλήλου. 


Αρθρο 38 

Διαγραφή πειθαρχικών ποινών 

1. Διαγράφονται αυτοδικαίως η ποινή της επίπληξης 
μετά τρία έτη, του προστίμου μετά οκτώ έτη και οι 
λοιπές ποινές, εκτός από τις ποινές της οριστικής και 
προσωρινής παύσης και του υποβιβασμού, μετά δέκα 
έτη, εφόσον κατά το αντίστοιχο χρονικό διάστημα ο 
εκκλησιαστικός υπάλληλος δεν τιμωρήθηκε με άλλη 
ποινή. Ο χρόνος της διαγραφής υπολογίζεται από την 
εκτέλεση της πειθαρχικής ποινής. 

2. Ο πειθαρχικός φάκελος ποινής που διαγράφεται, 
αφαιρείται από τον ατομικό φάκελο του εκκλησιαστι¬ 
κού υπαλλήλου, τίθεται στο αρχείο της υπηρεσίας και 
δεν επιτρέπεται εφεξής να αποτελεί στοιχείο κρίσης 
ή αξιολόγησής του. 

Αρθρο 39 

Εφαρμογή πειθαρχικού δικαίου 
επί υπαλλήλων ιδιωτικού δικαίου 

1. Οι διατάξεις των άρθρων 15 έως 38 ισχύουν και 
επί των επί συμβάσει ιδιωτικού δικαίου υπηρετούντων 
εκκλησιαστικών υπαλλήλων. 

2. Όπου εις τα κατά την παρ. 1 άρθρα αναφέρεται 
«προαγωγή», «υποβιβασμός» ή «παύση», νοείται αντιστοί- 
χως η μισθολογική προαγωγή, ο μισθολογικός υποβι¬ 
βασμός και η καταγγελία της σύμβασης. 

Αρθρο 40 

Λύση της υπαλληλικής σχέσης 

1. Η υπαλληλική σχέση λύεται με το θάνατο, την απο¬ 
δοχή της παραίτησης, την έκπτωση και την απόλυση 
του υπαλλήλου. 

2. Η παραίτηση αποτελεί δικαίωμα του εκκλησιαστικού 
υπαλλήλου και υποβάλλεται εγγράφως. Αίρεση, όρος 
ή προθεσμία στην αίτηση παραίτησης θεωρούνται ότι 
δεν έχουν γραφεί. 

3. Η παραίτηση θεωρείται ότι δεν έχει υποβληθεί αν 
κατά την υποβολή της εκκρεμεί ποινική δίωξη για πλημ¬ 
μέλημα από τα αναφερόμενα στις περ. ε' και στ' της 
παρ. 2 του άρθρου 3 ή για κακούργημα ή πειθαρχική 
δίωξη ενώπιον του πειθαρχικού συμβουλίου για παρά¬ 
πτωμα που μπορεί να επισύρει την ποινή της οριστικής 
παύσης ή αν η ποινική ή πειθαρχική δίωξη ασκηθεί μέσα 
σε δύο μήνες από την υποβολή της αίτησης παραίτησης 
και πριν την αποδοχή της. Στην περίπτωση άσκησης 
πειθαρχικής δίωξης μετά την υποβολή αίτησης παραί¬ 
τησης, εφόσον η πειθαρχική υπόθεση δεν εκδικασθεί σε 
πρώτο βαθμό εντός έξι μηνών, ο εκκλησιαστικός υπάλ¬ 
ληλος δικαιούται να υποβάλει νέα αίτηση παραίτησης 
κατά τους όρους του παρόντος άρθρου. 

4. Ο εκκλησιαστικός υπάλληλος μέσα σε αποκλειστι¬ 
κή προθεσμία ενός μηνός από την υποβολή της αίτη¬ 
σης παραίτησης μπορεί να την ανακαλέσει εγγράφως, 
εφόσον αυτή δεν έχει γίνει αποδεκτή σύμφωνα με την 
επόμενη παράγραφο. 

5. Η υπηρεσία δεν μπορεί να κάνει αποδεκτή την αίτη¬ 
ση παραίτησης πριν από την πάροδο δεκαπέντε ημερών 
από την υποβολή της. Αν, μέσα σε δεκαπέντε ημέρες 
από την πάροδο δεκαπέντε ημερών από την υποβο¬ 
λή της αίτησης παραίτησης, ο υπάλληλος επανέλθει 
με δεύτερη αίτηση, εμμένοντας στην παραίτηση του, 
αυτή γίνεται αυτοδικαίως αποδεκτή και λύεται η υπαλ¬ 
ληλική σχέση από την ημέρα υποβολής της δεύτερης 

αίτησης. Η αίτηση παραίτησης θεωρείται ότι έχει γίνει 
αποδεκτή και λύεται αυτοδικαίως η υπαλληλική σχέση, 
αν παρέλθει άπρακτη προθεσμία δύο μηνών από την 
υποβολή της. 

6. Η αίτηση παραίτησης γίνεται αποδεκτή με διαπι- 
στωτική πράξη λύσεως της υπαλληλικής σχέσης, που 
εκδίδεται από το αρμόδιο όργανο και δημοσιεύεται σε 
περίληψη στην Εφημερίδα της Κυβερνήσεως και εν 
συνεχεία στο επίσημο Δελτίο της Εκκλησίας Κρήτης 
«Απόστολος Τίτος» ή στην ιστοσελίδα της Ιερός Επαρ¬ 
χιακής Συνόδου της Εκκλησίας Κρήτης στο διαδίκτυο. 

Άρθρο 41 

Αυτοδίκαιη έκπτωση λόγω ποινικής καταδίκης 

1. Ο εκκλησιαστικός υπάλληλος εκπίπτει αυτοδικαί¬ 
ως της υπηρεσίας, εφόσον με αμετάκλητη δικαστική 
απόφαση: 

α) καταδικασθεί σε ποινή τουλάχιστον πρόσκαιρης 
κάθειρξης ή σε οποιαδήποτε ποινή για πλημμέλημα από 
τα αναφερόμενα στην περ. στ' της παρ. 2 του άρθρου 
3 του παρόντος ή σε οποιαδήποτε ποινή για λιποταξία, 

β) του επιβληθεί στέρηση πολιτικών δικαιωμάτων. 

2. Εκκλησιαστικός υπάλληλος που έχει την ιδιότη¬ 
τα του κληρικού, εκπίπτει αυτοδικαίως της υπηρεσίας, 
εφόσον καταδικασθεί με αμετάκλητη απόφαση εκκλη¬ 
σιαστικού δικαστηρίου σε καθαίρεση. 

7. Η έκπτωση επέρχεται από την ημερομηνία δημοσί¬ 
ευσης της αμετάκλητης καταδικαστικής απόφασης. Για 
την έκπτωση εκδίδεται διαπιστωτική πράξη, περίληψη 
της οποίας δημοσιεύεται στην Εφημερίδα της Κυβερ¬ 
νήσεως και εν συνεχεία στο επίσημο Δελτίο της Εκ¬ 
κλησίας Κρήτης «Απόστολος Τίτος» ή στην ιστοσελίδα 
της Ιερός Επαρχιακής Συνόδου της Εκκλησίας Κρήτης 
στο διαδίκτυο. 

Άρθρο 42 

Απόλυση 

1. Ο εκκλησιαστικός υπάλληλος απολύεται μόνο για 
τους επόμενους λόγους: 

α) επιβολή της πειθαρχικής ποινής της οριστικής παύ¬ 
σης, β) σωματική ή πνευματική ανικανότητα, γ) ανεπάρ¬ 
κεια στην εκτέλεση των καθηκόντων της θέσης του, 
δ) κατάργηση της θέσης στην οποία υπηρετεί και ε) 
συμπλήρωση ορίου ηλικίας και τριακονταπενταετίας. 

2. Ο εκκλησιαστικός υπάλληλος απολύεται αν δια¬ 
πιστωθεί σωματική ή πνευματική ανικανότητα για την 
άσκηση των καθηκόντων του, σύμφωνα με το άρθρο 11 
του παρόντος. 

3. Ο εκκλησιαστικός υπάλληλος απολύεται εάν δια¬ 
πιστωθεί ανεπάρκεια στην εκτέλεση των καθηκόντων 
της θέσης του, σύμφωνα με την παρ. 8 του άρθρου 14 
του παρόντος. 

4. Ο εκκλησιαστικός υπάλληλος απολύεται αν καταρ- 
γηθεί η θέση στην οποία υπηρετεί. Αν καταργηθούν 
ορισμένες μόνο θέσεις του ίδιου κλάδου, απολύονται οι 
εκκλησιαστικοί υπάλληλοι οι οποίοι συγκεντρώνουν τα 
λιγότερα ουσιαστικά προσόντα, ύστερα από απόφαση 
του οικείου υπηρεσιακού συμβουλίου. 

5. Ο εκκλησιαστικός υπάλληλος απολύεται αυτοδικαί¬ 
ως από την υπηρεσία με τη συμπλήρωση του 65ου έτους 
της ηλικίας του. Κατ' εξαίρεση ο υπάλληλος απολύεται 


αυτοδικαίως από την υπηρεσία με τη συμπλήρωση του 
60ού έτους της ηλικίας του και τριάντα πέντε ετών 
πραγματικής και συντάξιμης δημόσιας υπηρεσίας. Αν ο 
υπάλληλος, κατά τη συμπλήρωση του 65ου έτους της 
ηλικίας του δεν έχει συμπληρώσει τριάντα πέντε ετών 
πραγματική και συντάξιμη δημόσια υπηρεσία, παρατεί- 
νεται η παραμονή του στην υπηρεσία έως τη συμπλή¬ 
ρωση της υπηρεσίας αυτής και πάντως όχι πέραν του 
67ου έτους της ηλικίας του. Ως ημέρα γέννησης, για την 
εφαρμογή των ανωτέρω, θεωρείται η 31η Δεκεμβρίου 
του έτους γέννησης. Τα ηλικιακά όρια της παρούσας 
παραγράφου μεταβάλλονται σύμφωνα με τις εκάστοτε 
ισχύουσες σχετικές διατάξεις του «Κώδικα Κατάστασης 
Δημοσίων Πολιτικών Διοικητικών Υπαλλήλων και Υπαλ¬ 
λήλων Ν.Π.Δ.Δ.». 

Αρθρο 43 

Πράξη λύσεως της υπαλληλικής σχέσης 

1. Η υπαλληλική σχέση λύεται με απόφαση του οικείου 
Αρχιερέως ή του Προέδρου του οικείου εκκλησιαστικού 
νομικού προσώπου, περίληψη της οποίας δημοσιεύεται 
στην Εφημερίδα της Κυβερνήσεως και εν συνεχεία στο 
επίσημο Δελτίο της Εκκλησίας Κρήτης «Απόστολος Τί¬ 
τος» ή στην ιστοσελίδα της Ιερός Επαρχιακής Συνόδου 
της Εκκλησίας Κρήτης στο διαδίκτυο. 

2. Εκτός από τις περιπτώσεις αυτοδίκαιης λύσης, η 
υπαλληλική σχέση λύεται με την κοινοποίηση της από¬ 
φασης στον ενδιαφερόμενο. Αν η απόφαση δεν κοι¬ 
νοποιηθεί μέσα σε είκοσι ημέρες από τη δημοσίευσή 
της, η υπαλληλική σχέση λύεται αυτοδικαίως από την 
πάροδο του εικοσαήμερου. 

Αρθρο 44 
Τελικές διατάξεις 

1. Γ ια όσα θέματα δεν ρυθμίζονται από τον παρόντα 
Κανονισμό, τυγχάνει αναλογικής εφαρμογής ο εκάστο¬ 
τε ισχύων «Κώδικας Κατάστασης Δημοσίων Πολιτικών 
Διοικητικών Υπαλλήλων και Υπαλλήλων Ν.Π.Δ.Δ.», υπό 
την προϋπόθεση ότι οι εφαρμοζόμενες αναλογικώς 
διατάξεις δεν έρχονται σε αντίθεση με τον παρόντα 
Κανονισμό ή άλλους Κανονισμούς που ρυθμίζουν ειδι¬ 
κότερα την υπηρεσιακή κατάσταση των εκκλησιαστικών 
υπαλλήλων της Εκκλησίας Κρήτης. 

2. Οι υφιστάμενες οργανικές θέσεις στην Ιερά Αρχι¬ 
επισκοπή, τις Ιερές Μητροπόλεις και τα λοιπά νομικά 
πρόσωπα της Εκκλησίας Κρήτης παραμένουν ως έχουν. 

Αρθρο 45 

Έναρξη ισχύος του Κανονισμού 

Η ισχύς του παρόντος Κανονισμού ξεκινά από την 
δημοσίευσή του στην Εφημερίδα της Κυβερνήσεως. 
Μετά τη δημοσίευση στην Εφημερίδα της Κυβερνήσε¬ 
ως δημοσιεύεται και στο επίσημο Δελτίο «ΑΠΟΣΤΟΛΟΣ 
ΤΙΤΟΣ» της Εκκλησίας της Κρήτης. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Ηράκλειο, 8 Ιουνίου 2015 
Ο Πρόεδρος 
I Ο Κρήτης ΕΙΡΗΝΑΙΟΣ 

